Hampir Masuk Gaung, Antara Pengalaman Ngeri Pemuda Ini Sewaktu Jalankan Misi Bantuan Syria Di Turki

Misi bantuan musim sejuk untuk pelarian Syria di bawah MyCorps ke Timur Tengah baru saja tamat. Saya yakin berbagai cerita yang telah dibawa oleh 44 orang peserta sukarelawan yang telah dihantar menyertai misi ini.

Kali ini saya berpeluang mendapatkan kisah daripada salah seorang sukarelawan iaitu Mohamad Ridhwan Bin Mohd Rahim. Menurut pemuda berusia 27 tahun dan masih bujang ini, beliau mula berminat untuk menyertai misi bantuan anjuran MyCorps sejak daripada pelancaran misi 1 dan 2 di Kemboja.

Sudah terdedah kepada kerja-kerja sukarelawan sejak 12 tahun lepas, pemuda berkelulusan Diploma in Physiotherapy ini berkata, “saya amat berharap untuk di beri peluang menyertai misi seterusnya dan alhamdulillah rezeki nama saya terpilih dikalangan 1110 anak muda di Malaysia untuk misi ke Timur Tengah yang pertama kali diadakan.”

Bersama 10 lagi rakan sepasukan lain, Ridhwan telah dihantar ke Gaziantep yang merupakan salah satu daripada 81 negeri di Turki. Pusat pelarian Gaziantep yang bersempadan dengan Syria ini merupakan laluan bagi pasukan bantuan kemanusiaan menghantar bantuan. Ikuti temubual dan perkongsian Ridhwan pengalaman suka suka beliau sepanjang berada di Turki.

Perasaan bila pertama kali tiba ke kem pelarian

Menurut Ridhwan, perasaan beliau bercampur antara teruja dan sedih. Teruja kerana dapat bertemu pelarian mangsa perang yang selama ini hanya dilihat melalui laporan media, dan kini beliau akan bersama dengan mereka. Namun jauh di sudut hati Ridhwan turut bersedih bila mengenang nasib rakyat Syria yang dulunya hidup aman damai di negara mereka kini terpaksa menjadi pelarian di negara asing.

Bila ditanya keadaan dan suasana di kem pelarian, ujar Ridhwan, “Bagi di Turki, kem pelarian terbahagi kepada 2 iaitu yang dibina oleh kerajaan dan juga NGO. Kelengkapan yang disediakan kerajaan adalah sangat selesa. Rumah kontena, pendidikan, wang saku, insurans, makanan, hospital, dan peluang pekerjaan diberikan kepada para pelarian.”

Namun menurut Ridhwan, kem pelarian di bawah NGO kecil pula mengalami kekurangan bantuan. “Saya banyak juga menyampaikan bantuan kepada ‘urban refugees’ yang mana mereka mengalami masalah dalam dokumentasi.”

Daripada pemerhatian terus Ridhwan juga, para pelarian di kem pelarian NGO terpaksa melakukan apa saja kerja demi mendapatkan rezeki halal. “Mereka mencari rezeki dengan mencari sisa sampah untuk dijual, meminta sedekah, mengambil upah mencuci rumah dan sebagainya dan kadang kala pendapatan atau upah tak seberapa.”

Ini disebabkan kebanyakn pelarian ini tidak saf taraf atau kehilangan kad menyebabkan banyak majikan yang mengupah mereka mengambil kesempatan dengan membayar kadar upah yang rendah.

“Saya dan kumpulan ada menjalankan ‘Misi Selimut’ untuk menyantuni pelarian di Sanliurfa yang mana komuniti ini berada di atas bukit dan tinggal dalam batu bukit yang sejuk, tidak sempurna bekalan air malah ada yang mengalami masalah kesihatan akibat jangkitan.”

Setelah melihat sendiri keadaan para pelarian ini, Ridhwan dan kumpulannya telah melancarkan kutipan derma kilat di media sosial khas untuk melakukan transformasi ke atas ‘Pusat Transit’ yang terdapat di kem pelarian. Pusat Transit ini merupakan tempat yang disediakan bagi merawat pelarian Syria yang sakit dan cedera, dan telah berjaya dibawa masuk ke Turki.

“Pusat ini menyediakan tempat tinggal dan makan tengahari sahaja. Apa yang menyedihkan pusat ini tidak dapat beroperasi dengan sempurna malah mempunyai bil-bil yang tertunggak.

Jadi kumpulan kami melakukan kutipan derma kecemasan dikalangan kenalan untuk menjelaskan bil tertunggak dan apa yang kami bersyukur apabila ada penderma dari Australia menghulurkan 1K AUD.”

Menurut Ridhwan, projek yang telah mereka jalankan sepanjang di Turki terbahagi kepada 2 iaitu:

1. Big Project Darul Istiqfa – di mana para sukarelawan menyediakan bilik physiotherapy, bilik rawatan, ruang bermain dan juga kelas untuk kanak-kanak pelarian belajar.

2. Projek kecil – menyediakan kelengkapan meja dan kerusi untuk tadika, sumbangan buku dan duit untuk University El-Zehra yang merupakan universiti untuk Syria, Sultan Ulamak yang menjadi tempat kaum wanita belajar bahasa Inggeris, mengadakan ‘Fun Day’ dan ‘Buger Day’ di rumah Anak Yatim Dar Salam.

‘Blanket Mission’ di SanliUfra, Urban Refugees Mission (food basket), Street Hygine (ketip kuku dan cuci tangan), Winter Cloth Mission, Sumbangan Duit kepada anak yatim dan guru yang kematian seluruh ahli keluarganya dan sekolah daif.

Sambutan dan penerimaa pelarian Syria kepada para sukarelawan

Mereka sangat mengalu-alukan kedatangan kami malahan sangat gembira. Sepanjang berjumpa dengan pelarian kami dilayan dengan baik dan diraikan. Walahal mereka sendiri serba kekurangan, ini budaya yang banyak kami jumpa sepanjang di Turki. Mereka sanggup berkongsi makanan dan juga masak juadah traditional mereka.

Ujar Ridhwan lagi, mereka tidak sampai hati untuk menerima pelawaan dan jemputan daripada pelarian, adakala cuba menolak tetapi tetap dipaksa kerana ia dianggap rezeki dan akan menjadi aib kepada tuan rumah jika menolak.

Bagaimana pula penerimaan masyarakat tempatan di Turki terhadap kehadiran para sukarelawan

“Penerimaan masyarakat tempatan terhadap kami adalah sangat terbuka dan mesra. Ada juga yang bertanyakan apa tujuan datang ke sana dan apabila di jelaskan mereka sangat gembira dengan niat kami.”

Namun menurut Ridhwan, ada juga beberapa insiden di mana para sukarelawan termasuk beliau sendiri telah disoal siasat oleh pihak keselamatan. Antara soalan yang kerap ditanya, apa tujuan ke negara mereka.

Selain daripada itu ada dikalangan para sukarlawan dituduh cuba mengebom masjid. Nasib menyebelahi mereka kerana surat dan ID NGO Turki banyak membantu dan menjelaskan tujuan serta misi mereka.

“Setiap seorang daripada kami dibekalkan surat yang menyatakan tujuan kami ke sini dalam bahasa Turki. Kebanyakan warga Turki tidak tahu berbahasa Inggeris. Englizia Yok, Arabcha Yok. Semua tak tahu. Haha.

Baca: Antara Semangat Dan Kemanusiaan, Inilah Yang Saya Rasai Selepas Melihat Ini

Tugas khas yang dijalankan sepanjang misi

Sebagai seorang fisioterapi, Ridhwan ditugaskan memberi bantuan pemulihan fisioterapi dan juga tugas yang berkaitan dengan kanak-kanak. “Di sini saya merangka, menyusun dan menyiapkan sebuah bilik pemulihan fisioterapi yang dilengkapi peralatan rawatan yang lengkap.”

Kem ini langsung tidak mempunyai bilik pemulihan. Rawatan kepada pelarian hanya dijalankan di ruang terhad dan penuh dengan katil. “Dengan adanya bilik ini ia dapat mengurangkan kos pengangkutan ke hospital. Para pelarian yang kebanyakannya merupakan mangsa pergolakan dan cedera anggota badan seperti hilang tangan, kaki malah kecacatan wajah yang kekal dapat menjalani latihan pemulihan dengan kerap.”

‘Play space’ dikhaskan untuk pendidikan dan aktiviti kanak-kanak yang tidak bersekolah. Manakala bilik darjah disediakan untuk kelas Bahasa Inggeris kepada pelarian sama ada penghuni mahupun yang tinggal di sekitar.

Di bilik rawatan pula mereka telah menyusun semua ubatan dan kelengkapan serta menambah peralatan. Bahasa di kotak ubat juga ditukar daripada Bahasa Turki ke Bahasa Arab. Darul Istiqfa kini berwajah baru hasil sentuhan bersama para sukarelawan dan para pelarian.

Cabaran paling besar yang saya alami adalah sewaktu pertama kali disoal siasat oleh SB di Attartuk International Airport berserta 3 lagi rakan manakala yang lain terlepas kehadapan terlebih dahulu. Kami disoal apakah tujuan datang ke Turki.

Dalam perjalanan misi sepanjang di sana selama 2 bulan, kami sudah lali dengan sekatan jalan dan soal siasat oleh polis, jandarma atau tentera. Ya pasti ini adalah proses biasa dan sebahagian daripada langkah keselamatan yang dilakukan oleh pihak berkuasa tempatan disebabkan konflik dalaman dan serangan bom yang telah beberapa kali berlaku di negara ini.

Walaupun pada permulaanya kami agak tertekan. Lama-lama ia menjadi kebiasaan. Di akhir projek sewaktu kami hendak ucapkan selamat tinggal kepada penghuni pusat rehab tiba-tiba kumpulan kami diserbu oleh pihak berkuasa atas laporan dari penduduk sekitar yang curiga kerana melihat kami keluar masuk ke pusat tersebut.

Setelah diperiksa diambil butiran passport, nombor telefon dan gambar muka, kami disoal dan kemudiannya menanti keputusan. Siapa tak berpeluh bila diserbu sebegini malah terlalu lama ditahan.

Yang hairanya hanya kami warga Malaysia sahaja disoal. Selepas semuanya ‘clear’ barulah kami dilepaskan. Syukur lega. Apa yang saya masih diingat sepanjang ditahan kami sekumpulan masih lagi sempat buat lawak, senyum-senyum dan jemput polis tu datang melawat Malaysia hahaha. Masa mulanya polis agak marah dan serius lama kelamaan mereka mula senyum pada kami.

Kenangan tak dapat dilupakan sepanjang misi

“Kenangan tak dapat saya lupakan yang mana kami satu-satunya kumpulan rakyat MALAYSIA berada di sempadan Rehantly. Di sini kami menyambut kedatangan pelarian Syria masuk ke Turki. Ia merupakan sambutan yang luar biasa dan sangat meriah. Mereka berkonvoi beramai-ramai.”

Bagi bagi Ridhwan merupakan satu pengalaman baru bukan hanya bagi beliau tetapi juga kepada seluruh ahli pasukan sukarelawan. “Bendera negara kita mendapat perhatian ramai dan ini ternyata kita berada di mata dunia. Tambahan pula traveller seharusnya menjadi duta kecil yang terbaik untuk negaranya.”

Bendera Jalur Gemilang berkibaran di Sempadan untuk menyambut kedatangan pelarian.

Pengalaman manis sepanjang misi pastinya apabila kita melihat senyuman kegembiran dan rasa syukur jelas tergambar di setiap wajah para pelarian yang menerima bantuan. Dan apa yang saya impikan dapat dilaksanakan dan disampaikan kepada pelarian. Selain meyantuni pelarian saya juga dapat mempelajari budaya, bahasa, makanan dan juga sejarah Turki yang sangat hebat.

Pengalaman lain yang tak dapat dilupakan semasa kami menyusuri Cappadocia untuk ke Angkara yang mana kami akan bermesyuarat dengan NGO di bawah kerajaan Turki. Kejadian pada jam 4 pagi van yang kami naik tersalah masuk ke laluan yang dipenuhi salji yang tebal dan licin yang dibawahnya cerunan curam.

Pemandu mengejutkan kami semua dan arahkan untuk keluar dan tolak van namun tidak berjaya dan van semakin mengelonsor. Lalu yang perempuan seramai 7 orang diarahkan naik untuk beratkan bahagian belakang agar tayar dapat mencengkam kepada jalan yang licin.

Dan kami yang lelaki seramai 4 orang menolak dari belakang. Suhu ketika itu 2°C pastinya sejuk mengengkam ke tulang putih. 1,2,3 tolak 1,2,3 tolak. Van sedikit gelincir dan kami tolak lagi. Tangan dan jari mula kebas, pernafasan di muka terasa nipis dan penat. Setiap kali kami tolak dari belakang ada yang jatuh akibat licin.

Akhirnya kami berjaya naik kembali ke atas dengan selamat. Jika tidak pantas mungkin kami semua jatuh ke cerunan curam.

Manakala semasa di akhir misi kami kembali ke Istanbul untuk bertemu dengan perwakilan pelajar Malaysia di Turki (MASAT). Sehari sebelum pulang saya  dan rakan keluar membeli plastik pembalut untuk balut beg kumpulan.

Kami ditarik ke lorong terpencil dan disamun hampir 1100 Lira. Kejadian berlaku antara Topkapi atau Bosphorus. Ia bakal menjadi antara kenangan yang akan saya ingat selamanya.

Perubahan positif ke atas diri selepas sertai misi

Perubahan positif yang saya dapat adalah keyakinan kepada diri untuk terus bergiat dalam bidang kemanusiaan. Sebelum ini saya tiada keyakinan dalam bidang ini, apatah lagi untuk sertai kerja-kerja sukarelawan dalam skala yang besar.

Sewaktu dalam latihan saya banyak didedahkan dengan perundangan antarabangsa, apa itu pelarian,apa itu kemanusiaan dan apa yang boleh kita bantu serta tolong.

Dengan pengalaman sebelum ini dan pengalaman yang saya perolehi dalam MyCorps, secara langsung ia telah menjadikan saya seorang insan yang lebih yakin untuk terus kehadapan dalam misi kemanusiaan.

Jangan ingat bila kita tidak punya wang yang banyak maka tidak mampu menolong orang lain. Banyak lagi cara kita untuk terlibat dalam misi kemanusiaan.

Perasaan sebelum tinggalkan kem pelarian

Perasaan saya sangat sedih. Sepanjang 2 bulan di sana kami bersama-sama mentranfomasikan pusat tersebut, makan dan minum bersama, malah meyantuni keluarga susah yang lain bersama sedangkan mereka itu juga pelarian. Apa yang mereka makan itu juga kami makan.

InsyaAllah saya bersedia jika dihantar lagi untuk misi kedua di Timur Tengah. Kerana masih ada hajat yang tertunggak untuk saya lakukan. Mulai sekarang saya sudah jalankan kutipan dana untuk pelarian di sana. Saya masih belum puas untuk berbakti dan belajar erti pelarian bersama masyarakat Syria di Turki

Sumber inspirasi yang diperolehi di kem pelarian

Sumber inspirasi pastinya ‘kecekalan, ketabahan & kekuatan’ yang saya lihat pada ibu tunggal dan anak-anak yatim yang kehilangan ketua keluarga mahupun kesemua ahli keluarga. Setiap penceritaan tiada air mata yang mengalir. Malah di kalangan mereka mengatakan aku bertuah diuji dan gembira keluargaku syahid.

Bayangkan seorang anak yatim berumur 7 tahun sudah berkata sebegitu. Manakala saya melihat ketabahan anak pelarian Syria yang diwaktu pagi dan petang mereka bekerja manakala di waktu rehat selama sejam 30 minit, anak-anak ini berlari ke sekolah berhampiran untuk belajar hadis dan menghafal al Quran. Gigihnya anak-anak ini bekerja untuk menyara keluarga.

Pesanan saya kepada semua anak muda, dalam setiap travel kita selitkan sedikit sumbangan kepada mereka  yang memerlukan. InsyaAllah berlipat ganda rezeki kita di kemudian hari. Bagi yang berminat anda boleh layari FB page MYCorps, MYCorps Middle East, MYCorps Cambodia, Twiter YB KJ.

Untuk tahun ini akan dijalankan 3 misi iaitu misi ke Bangladesh, Sri Lanka, Laos dan pastinya ke Timur Tengah. Bagi anak muda yang ingin menabur bakti boleh sentiasa ikuti update yang akan diumumkan oleh YB KJ.

Baca lagi: Bagaimana Travel Cara Backpacking Dorong 3 Anak Muda Ini Sertai Satu Misi Besar


Kongsi Video Kembara 1 Minit Sehari, Pemuda Ini Beri Inspirasi Kepada Lebih 1 Juta Penonton

“That’s 1 minute. See you tomorrow” adalah tagline yang menjadi tarikan lebih sejuta (kini menghampiri 2 juta sebenarnya) pengikut yang menonton video yang dikongsikan oleh pemuda ini di Facebook Page Nas Daily.

Tertarik dengan perkongsian Nas yang ringkas, padat dan hanya mengambil masa 1 minit setiap hari, saya cuba menyelongkar siapakah sebenarnya pemuda ini. Dan berikut apa yang telah ditemui daripada beberapa carian di internet:

1. Nama sebenar beliau adalah Nuseir Yassin, pemuda Arab memiliki passport Israel, beragama Islam dan berasal dari Arraba, Galilee, sebuah pekan di mana majoriti penduduknya berbangsa Arab.

2. Merupakan anak ke 2 daripada 4 beradik dari kelas pertengahan, bapa Nas seorang ahli psikologi manakala ibu beliau seorang guru.

Mahu dikenali sebagai Nas, nama panggilan yang tidak melambangkan sama ada Israel mahupun Arab, bercakap kepada Times Of Isreal, Nas memberitahu – “I like to be a free soul”, beliau mahu memiliki jiwa yang bebas.

3. Pada usia 19 tahun Nas diterima belajar di Universiti Harvard, USA dalam bidang sains komputer dan ekonomi. Apa yang menarik adalah bagaimana Nas menulis karangan sewaktu memohon ke universiti ini, iaitu tentang kekecewaannya yang bercita-cita besar tetapi memiliki peluang yang terbatas disebabkan beliau seorang Arab yang dilahirkan di Israel.

Kerana karangan ini beserta keputusan akademik yang cemerlang, beliau diterima ke Harvard di bawah tajaan biasiswa untuk pelajar asing.

4. Pernah bekerja sebagai jurutera perisian di Venmo New York sebuah syarikat hi-tech terkenal dan menerima pendapatan USD120,000 setahun, Nas merasakan 32% dari hidupnya telah berlalu dan masih banyak yang ingin dilakukan.

5. Setelah meninggalkan pekerjaan beliau sejak lebih setahun lepas, sehingga kini Nas telah mengembara ke lebih daripada 54 buah negara. Nas juga berkongsi video selama 1 minit setiap hari tanpa gagal termasuk sewaktu berada di hutan Amazon.

6. Video Nas pada awalnya berkisar tentang pengembaraan dan mereka yang ditemui di jalanan. Bercakap kepada Times of Israel, menurut Nas tidak ramai yang menonton 150 video pertama yang telah dimuat naik ke Facebook.

7. Sehinggalah Nas memuat naik video ke 270, berkongsi  tentang ‘cheap treat in Thailand’  telah menjadi viral dan mendapat 25 juta views, diikuti peningkatan followers beliau kepada 250,000 orang.

8. Video pada hari ke 298, ‘how cheap the Philipines is’ yang dirakam sewaktu Nas berkunjung ke Filipina  telah menjadikan beliau selebriti di Facebook.

9. Nas yang bermaksud insan dalam bahasa Arab berkata beliau mahu melakukan sesuatu yang bermakna dalam hidup. Video Nas juga kini telah berkembang kepada sesuatu yang lebih rare, dan adakala info yang lain daripada apa yang disampaikan oleh media mainstream.

10. Pada video ke 326 (4 Mach 2017), setelah kembali ke rumah keluarga beliau di Arraba, Nas telah menjemput pengikut dan rakan Facebook berbangsa Arab dan Yahudi di Israel untuk ke rumahnya, sesuatu yang tidak pernah dilakukan sebelum ini. Diikuti pertemuan ke 2 di lokasi lain pula beberapa hari selepas itu.

11. Pada hari ke 476 iaitu 29 Julai 2017, sewaktu kembali ke rumah beliau telah Nas mengatur pertemuan ke 3 di lokasi yang lebih besar di Israel. Di dalam video di atas yang dimuat naik oleh Nas, mesej yang disampaikan sangat ringkas tapi mendalam – harapan dan keamanan.

12. Sewaktu memuat naik video ke 466, Nas berkongsi tentang apakah yang telah dipelajari setelah keluar mengembara. Antara yang diutarakan oleh pemuda ini, bagi beliau dunia akan lebih sempurna dan aman apabila isu Israel Palestine berjaya diselesaikan serta pelarian Syria tidak lagi perlu melarikan diri dari negara mereka.

13. Bagi saya pemuda ini bijak membawa sisi positif meski pun ia datang dari sudut negatif. Pada video ke 492, 493, 494 dan 496 setelah kembali ke Filipina, Nas telah ke Marawi dan merakam sendiri penderitaan penduduk Muslim di pulau ini yang menjadi mangsa keganasan Isis. Di waktu yang sama Nas menyampaikan mesej bahawa Isis adalah satu ideologi dan tidak mewakili umat Islam seperti mana yang disampaikan di dalam video berikut.

14. Pemuda yang sering memakai t-shirt lambang bateri dicaj 33% life ini Nas juga telah menubuhkan Nas Daily Inc dan memilih Filipina sebagai home base untuk start up beliau.

15. Sehingga kini kesemua video pengembaraan Nas Daily dimuat naik ke Facebook sahaja dan tidak ke Youtube. Antara alasan Nas kerana rakan-rakan beliau semuanya berada di Facebook dan di waktu yang sama beliau perlu memilih satu platform sahaja terutama di waktu data internet sangat terhad.

16. Selain vlogging di Facebook untuk Nas Daily, Nas juga melakukan kerja-kerja freelance sebagai iOS developer dan menyumbang video di AJ+.

17. Hari ini merupakan hari ke 500 Nas berkongsi video 1 minit di Facebook tanpa henti. Namun perkongsian video beliau hari ini melebihi 1 minit. Menurut Nas seiring dengan perubahan yang berlaku di sekeliling, beliau perlu berubah.

18. Beliau masih akan meneruskan video 1 minit di Facebook dan di waktu yang sama akan bereksperimen dengan konten video yang lebih panjang. Nas juga bakal melancarkan Nas Daily Apps pada 26 Ogos nanti di Manila.

Anda boleh ikuti perkembangan serta video inspirasi yang dikongsikan setiap hari oleh Nas di Facebook Page Nas Daily.

To Nas, all the best. Either you realize or not you have inspired many including us in Malaysia. Hope we have a chance to meet up with you one day, insya Allah. Salam from Vocket, Malaysia.


Rugi Dalam Perniagaan, Pemuda Ini Tekad Mengembara Ke USA Dan Cari Peluang Baru

Sehingga kini sudah ramai traveller yang telah berjaya kami cungkil dan kongsikan di Vocket agar ia dapat dijadikan inspirasi buat anda. Kesemua mereka ini datang dari latar belakang berbeza dan telah terdorong untuk keluar mengembara dengan sebab yang berbeza.

Kali ini saya ingin bawa anda berkenalan dengan seorang lagi pengembara yang sudah hampir 3 bulan bermusafir di USA.

Menggunakan nama Zaid Traveler di akaun Facebook beliau, pemuda bernama Zaid Anuar ini baru saja berusia 30 tahun tetapi telah memiliki 5 orang anak dan juga telah mengembara ke 93 buah negara.

Bercakap tentang latar belakang dirinya, berikut penerangan Zaid;

“Pada peringkat awal saya belajar di sekolah pondok dari darjah 1 hingga 4, dari darjah 5 hingga SPM saya belajar di maahad tahfiz di Kelantan. Seterusnya saya sambung belajar peringkat sarjana muda dalam jurusan pengajian islam di Universiti Mu’tah Jordan.

Tentang kerjaya pula, saya menjalankan beberapa perniagaan secara sepenuh masa, antaranya menjual permainan kanak-kanak di gedung online Ebay” – Zaid.

Menurut Zaid, beliau mulai travel seawal usia 12 tahun. Pada waktu itu Zaid tinggal di asrama di Kelantan. Setiap kali cuti sekolah beliau akan bercuti di rumah kawan-kawan yang berada di KL, Melaka dan lain-lain destinasi selama beberapa hari sebelum pulang ke rumah.

Pada usia 16 tahun pula, Zaid telah berpeluang melanjutkan pengajian di Jordan.

Saya pergi seorang diri ke sana. Walaupun keluarga agak keberatan untuk melepaskan saya ketika itu kerana faktor umur yang masih muda, tetapi saya berjaya menyakinkan mereka.  Alhamdulillah dari situ bermulalah episod pengembaraan saya menjelajah dunia sehingga ke hari ini – Zaid.

Ujar Zaid lagi, kebanyakan daripada kembara beliau adalah secara solo terutama sewaktu masih bujang dan belum berkahwin. Di masa-masa tertentu ada juga beliau travel dalam kumpulan bersama kawan-kawan dan travel berdua dengan isteri selepas berkahwin.

Dari segi negara kegemaran pula, Turki merupakan negara yang paling digemari oleh Zaid. Malahan negara ini umpama rumah ke 2 beliau dan paling kerap dikunjungi.

Ni gambar masa muda-muda dulu. Kembara solo pertama saya bermula ketika umur saya 17 tahun (2003), Masih baby face lagi. Huhu. Lokasi gambar : Jabal Qal’ah, Amman Jordan

Bertemu jodoh seawal berusia 21 tahun, menurut Zaid pada waktu itu beliau sudah 1 tahun tamat belajar manakala isteri pula masih berbaki 2 tahun pengajian.

Dalam tempoh 2 tahun menunggu isteri beliau menghabiskan pengajian, Zaid melakukan berbagai pekerjaan untuk menampung kos sara hidup yang tinggi di Jordan.

Antara kerja yang beliau pernah lakukan adalah menjadi pemandu pelancong, sebagai penterjemah, jual kain buatan Syria, menjaja satay serta  menjual kuih-muih dari rumah ke rumah pelajar Malaysia di Jordan. Ujar Zaid apa saja peluang buat duit secara halal pasti beliau akan ambil.

Bercakap tentang jodoh pula, suka untuk saya kongsikan sedikit pengalaman. Orang kata bila dah minat cepat-cepat masuk meminang, jangan couple lama-lama, bahaya!

Saya beranikan diri untuk bertemu dengan keluarga bakal isteri, bercakap face to face dengan ayahnya yang saya ingin mengahwini anaknya. Alhamdulillah Allah mudahkan segala urusan, selepas 2 bulan saya langsungkan akad nikah di Jordan – Zaid.

Tambah Zaid lagi, selepas berkahwin hobi travel beliau menjadi semakin rancak memandangkan isteri beliau juga seorang kaki travel. Berbagai negara mereka jejaki bersama, sama ada di negara-negara Timur Tengah mahupun negara di benua Eropah.

“Alhamdulillah syukur pada Allah atas sedikit rezeki yang diberi. Saya telah nikmati pengalaman yang unik selepas berkahwin. Bermula travel berdua dengan isteri, kemudian bertiga dengan anak, tambah lagi jadi berempat sampailah jadi bertujuh! Makin lama makin besar kenderaan diperlukan untuk travel. Hehe” – Zaid.

Berkongsi tentang pengalaman manis sewaktu mengembara yang paling diingati oleh Zaid, ujar beliau;

“Ada beberapa pengalaman paling manis sepanjang mengembara. Yang pertama, saya bertemu jodoh ketika mengembara. Pada masa itu saya menjadi ketua rombongan membawa pelajar junior melawat ke tempat-tempat bersejarah di sekitar Jordan. Dari situ saya mengenali isteri saya yang juga punya minat yang sama iaitu mengembara. Alhamdulillah.

Yang kedua pula, ketika saya mengembara ke Mersin iaitu di bahagian selatan Turki, pada masa itu umur saya 17 tahun, saya sesat tak jumpa jalan untuk pulang ke bandar.

Ditakdirkan saya bertemu dengan insan yang sangat baik bernama Osman Ferhat, walaupun kami berkomunikasi seperti ayam dan itik, dia melayan saya seperti sudah lama kenal, saya dibawa ke rumah beliau, dan saya duduk di situ selama 8 hari.

Sejak itu hubungan kami tidak putus. setiap kali ke Turki jika ada kelapangan saya pasti akan pergi ke rumahnya yang saya anggap seperti keluarga angkat. Saya juga banyak belajar bahasa Turki daripada mereka sekeluarga. Alhamdulillah” – Zaid.

Berkenaan pengalaman pahit yang pernah dilalui sepanjang mengembara, inilah yang telah dilalui oleh Zaid.

“Pengembaraan tak semuanya manis, ada kalanya pahit. Antara pengalaman cemas yang tidak dapat dilupakan, saya pernah ditahan 2 hari di lokap imigresen di negara Jordan, semuanya gara-gara batu karbala Syiah dan baju t-shirt Hizbullah Syiah.

Dipendekkan cerita. Semasa di Baalbek Lubnan yang merupakan kubu kuat Hizbullah, saya membeli 3 helai t-shirt untuk dibuat kenangan, maklumlah tentera Hizbullah masa tu baru lepas perang dengan Israel, jadi saya sangat teruja bila tengok t-shirt tu.

Kemudian saya menziarahi pula masjid Sayyidah Zaynab di Damascus Syria yang juga merupakan antara pusat utama syiah Iran. Bersepah sana sini longgokan batu-batu karbala yang digunakan syiah semasa solat. Saya ambil 4 biji batu Karbala untuk dijadikan kenangan kononnya.

Bila tiba di imigresen Jordan, menjadi satu prosedur biasa, beg galas saya telah diperiksa oleh pegawai kastam. Mereka keluarkan satu-persatu batu karbala dan tanya pada saya adakah saya seorang Syiah?

Saya kata tidak. Habis tu kenapa kamu bawa batu-batu ini? Kemudian mereka selongkar satu lagi beg terjumpa pula t-shirt Hizbullah. Habislah, ni dah kes parah ni.

Datang seorang lagi pegawai terus ambil paspot dan saya dibawa ke satu bilik untuk disoal siasat. Ingatkan dah habis, rupa-rupaya tidak! Agak mengejutkan saya, mereka bagitau terpaksa menahan saya untuk siasatan lanjut.

Lemah semangat rasa, hati terus teringat dekat kampung halaman. Macam-macam bermain dalam fikiran. Alhamdulillah Allah mudahkan segala urusan. 2 hari dalam tahanan rasa seperti 2 tahun lamanya. Hanya Allah saja yang tahu.

Selepas 2 hari saya pun bebas dan dibenarkan masuk ke Jordan. Impian saya untuk memiliki t-shirt Hizbullah akhirnya tercapai juga semasa lawatan ke Lubnan pada tahun 2012.

Tapi sekarang t-shirt tu dah jadi kain buruk. Jangan salah faham pula tau, saya bukan Syiah.

“Beginilah penganut mazhab syiah solat dengan seketul batu karbala dihadapan sebagai tempat meletakkan dahi ketika sujud. Foto : Masjid Sayyidah Zainab, Damascus Syria. Masjid dan makam ini 100% diuruskan oleh kerajaan Iran” – Zaid.

“Antara cabaran seorang pengembara. Ni cerita beberapa minggu lepas di pedalaman kampung bernama Westport.

Pada malam tersebut saya rancang untuk bermalam di stesen keretapi yang terletak kira-kira 4km dari tempat penginapan, kerana keretapi ke destinasi seterusnya akan bergerak pada jam 8 pagi. Selepas hampir 3km berjalan kaki dalam keadaan cuaca yang sangat sejuk di bawah paras beku, saya tidak terdaya lagi untuk meneruskan perjalanan.

Diringkaskan cerita, saya mula mencari tempat untuk berteduh. Hanya ada sebuah rumah saja di situ. Selepas diketuk pintu beberapa kali, tiada orang yang menyahut. Mungkin sudah tidur atau keluar barangkali. Masa tu jam sudah 9:30pm.

Kemudian saya lihat ada sebuah pintu ke bahagian bawah rumah yang tidak berkunci. Saya mengambil keputusan untuk berteduh dan bermalam di situ saja.  Hanya beralaskan sejadah dan tuala. Agak menyeramkan juga suasana di bawah tu dengan keadaan yang sangat kelam. Memang sejuk menggigil juga tidur malam tu.

Sebagai langkah berjaga-jaga saya letakkan satu nota ringkas di beg. Ttakut juga tiba-tiba polis datang tangkap kan. Huhu notanya seperti berikut :

“Sorry, just wanna sleep here. Tomorrow I will leave. I’ve no place to go tonight. Outside is very cold. Please allow me just for a few hours. Really appreciate it. Thank you”

Keesokan paginya saya ingin berjumpa dengan tuan rumah untuk ucapkan terima kasih, malangnya masih tiada suara yang menyahut. Saya masih berhutang dengan tuan rumah tersebut, inshaAllah satu hari nanti saya akan kembali ke sana. Syukur ya rabb atas pertolonganmu”. — in Westport, New York.

Tiap kali mengembara juga pastinya ada pengalaman lucu. Tidak terkecuali dengan Zaid yang telah turut melaluinya. Ikuti catatan Zaid ini.

Antara pengalaman lucu yang paling saya ingat iaitu ketika mengembara di negara Eropah Timur. Pada ketika itu saya ingin mencari bilik air, ramai yang tak faham bila ditanya.

Dan akhirnya saya terpaksa keluarkan sebatang pen dan sehelai kertas, saya lukis sebuah jamban dan orang sedang kencing. Barulah mereka faham tempat yang ingin saya tuju. Nasib baik ‘sempat’.

Sejak beberapa bulan lepas Zaid telah mengembara di USA dan Kanada secara solo dan sering berkongsi pengalaman serta pengamatan beliau tentang budaya dan kehidupan masyarakat di negara Uncle Sam ini.

Sebagai seorang yang sering mengikuti perkongsian beliau, saya turut tertanya-tanya apakah matlamat di sebalik permusafiran Zaid kali ini kerana ia mengambil tempoh yang lama.

Rupa-rupanya Zaid ke USA kerana sebab tertentu. Menurut Zaid, beliau ke USA untuk mencari peluang perniagaan sambil membuat kerja-kerja sambilan bila ada masa terluang, di samping melihat keindahan alam di benua Amerika Utara tersebut.

Perancangan saya sekiranya semua berjalan dengan lancar, saya ingin membawa isteri dan anak-anak berpindah ke Amerika untuk tempoh beberapa tahun’ inshaAllah – Zaid.

Tanpa berselindung, Zaid turut menjelaskan tentang latar belakang pekerjaan beliau. Menurut pemuda ini sejak 2 tahun lepas perniagaan beliau mengalami kerugian teruk sehingga terpaksa menutup syarikat.

Zaid kemudian beralih ke bidang baru dengan membuka restoran masakan Arab dan barat. Mungkin kerana cetek pengalaman, restoran beliau juga tidak mampu bertahan lama dan perlu ditutup.

Mengalami 2 kerugian berturut-turut bukanlah satu perkara yang mudah namun Zaid menerima segala yang berlaku dengan hati yang terbuka.

“Orang kata jangan takut untuk gagal. Saya terima dengan hati terbuka walaupun terpaksa membayar dengan harga yang sangat mahal. Mungkin Allah mahu supaya saya muhasabah diri semula. Saya redha” – Zaid.

New York City, Aku datang lagi! InshaAllah saya akan berkelana di bandar NY selama sebulan lebih mulai hari ini. Teringat masa mula-mula tiba di sini sekitar 2 bulan lepas, terasa kekok dan asing. Alhamdulillah kali ini saya rasa lebih yakin dan berinformasi untuk meneroka bandar metropolitan NY. Moga Allah permudahkan urusanku di sini. Amin.

Ujar Zaid secara jujurnyabeliau merasakan semangat dan motivasi beliau jatuh teruk selepas mengalami beberapa kerugian dalam perniagaan. Disebabkan ini Zaid perlukan sesuatu yang baru dan lebih segar.

“Saya ambil keputusan berani dengan berhijrah ke negara Uncle Sam sesuai dengan jiwa saya yang cintakan dunia pengembaraan. Bagi saya rezeki ada di mana-mana, InshaAllah selagi kita berusaha, kita dapat mencapainya. Tiada istilah gagal dalam kamus hidup saya” – Zaid.

Rumahku syurgaku. Alhamdulillah. Jika tiada aral melintang, sebagian bilik kosong dalam rumah ini akan dijadikan bilik sewa Airbnb khas untuk travelers. InshaAllah moga dipermudahkan segalanya. Amin.

Dapat berkenalan dengan ramai kawan, menerima layanan yang baik daripada kenalan baru meskipun berlainan agama dan bangsa, serta dilayan bagaikan keluarga membuatkan beliau gembira sewaktu mengembara di negara ini.

Dari segi pengajaran yang beliau temui pula, ujar Zaid orang Amerika kebanyakannya sangat tepati masa, bersikap terus terang dan pembersih.

“Ketiga-tiga perkara tersebut amat kurang diamalkan oleh masyarakat Malaysia termasuk diri saya sendiri” – Zaid.

Baca catatan Zaid: USA Tidaklah Hebat Mana. Tapi 4 Perkara Ini Buat Saya Kagum Dengan Rakyatnya

Jika di KL ramai yang merungut banyak tol, sama juga ceritanya di sini. Hampir 40 minit memandu saya dah lalu 5 tol berjumlah USD 5.8 dolar. Kalau dikira pergi balik jumlahnya dekat 12 dolar. Kalau sebulan hari-hari pergi kerja boleh kira sendiri berapa jumlahnya. Jam di sini pukul 06:30am. Berpagi-pagian mencari rezeki. New Jersey, USA.

1. Kita sebagai umat Islam, perkara terpenting yang perlu dijaga ketika mengembara ialah solat, kerana Islam itu sangat mudah. Walaupun tiada masjid, di atas tanah sekalipun kita boleh solat meskipun tiada air untuk berwudhuk kita boleh bertayammum. Bila kita jaga solat, inshaAllah pengembaraan kita akan menjadi lebih hebat dan bertambah berkat.

2. Usah takut untuk keluar mengembara, jika tidak mampu ke destinasi yang jauh, mulakan ke destinasi yang terdekat yang ada di sekeliling kita dulu. Pendek kata mulakan dengan apa yang anda rasa mampu. Sekali mula melangkah inshaAllah langkah seterusnya akan menjadi lebih mudah.

3. Jangan ditunggu sehingga kaya baru nak mula mengembara kerana ramai juga orang kaya yang tak mampu nak pergi keluar mengembara.

4. Akhir sekali pesanan ikhlas dari saya buat pembaca The Vocket, jangan tamak dalam mengembara. Akibat nak kejar seberapa banyak negara tercicir satu permata di belakang.

7 hari lawatan di Turki lebih baik berbanding 7 hari lawatan di 7 negara berbeza secara touch & go. Walau dengan cara apa sekalipun kita keluar mengembara sama ada secara backpacker, road trip ataupun rombongan Cik Kiah, yang terpenting pengajaran yang dapat kita pelajari dalam pengembaraan tersebut.

Bila dekat luar negara lalang tepi jalan pun nampak cantik, laju je jari ni tekan butang kamera. Bila di negara sendiri lalu tepi buat tak tahu je, tapi bila tengok gambar mat salleh posing tepi Sungai Klang cantik je nampak. Saya pun terjebak sama, nampak lalang liar ni pun nak ambil gambar.

Begitulah lumrah manusia yang kadang-kadang tidak menghargai apa yang ada di depan mata, tetapi sering mengidamkan apa yang tiada. Sempena bulan Ramadan Al-mubarak, bulan tarbiah diri, sama-sama kita latih diri untuk lebih bersyukur dengan setiap nikmat yang diberi. Mudah-mudahan hidup akan lebih diberkati ilahi. Amin.

Buat Zaid, terima kasih atas perkongsian kisah anda kali ini. Saya dan team Vocket mendoakan agar urusan Zaid dipermudahkan dan kembali berjaya membina empayar perniagaan anda.

Andai hijrah itu mampu mengubah diri ke arah kebaikan, maka berhijrahlah. Dan kembali lah semula ke tanahair apabila tiba masanya. Malaysia masih memerlukan Zaid dan mereka yang bersemangat waja untuk membangunkan ekonomi dan kesejahteraan negara ini.

Baca lagi: Berhenti Kerja Dan Jual Semua Harta, Mazlan Tekad Keluar Mengembara Sejak 3 Tahun Lepas


Inspirasi Yang Saya Dapat Daripada Perjalanan Dan Susah Payah Isteri Menyiapkan PhD

Kelmarin isteri saya secara rasmi dianugerahkan PhD dalam bidang Pengajian Islam pengkhususan tafsir dari Universiti Malaya.

Jika hendak dijadikan alasan, hati kecil saya akan berkata, “padanlah, dia anak pensyarah. Ibu bapanya juga punya PhD berpuluh tahun lalu. Aku pula sebaliknya. Dengan adanya degree sudah cukup berjaya.” Namun itu hanya alasan.

Melihat sudut ‘jiwa besar’ pula. Hebatnya dia, belajar sambil menjaga anak sepenuh masa daripada Aisyah berusia 3 bulan sehingga Aisyah berusia 6 tahun.

Ditambah dengan kelahiran Yusuf, Ibrahim dan Asma’. Hanya Aisyah sahaja sempat dijaga orang beberapa bulan kerana ketika itu isteri diwajibkan mengajar sebagai tutor di Jabatan Al Quran dan Hadis, University Malaya. Selebihnya semua anak dijaga sendiri.

Kemudian hidup berpindah randah daripada Kg Kerinchi ke Jalan Gasing ke Melaka, ke Mesir (lakukan kajian) dan berakhir di Shah Alam.

Jika ditanya kawan-kawan, “belajar sepenuh masa kah?” Ya. Sepenuh masa. Tetapi bukan sepenuh masa di universiti. Kerana banyak masanya di rumah.

Kemudian apabila penyelianya Prof Dr Mustaffa Abdullah cadangkan supaya anak semua dijaga orang. Ya. Memang saya mahukan dijaga orang dan adapun orang yang sedia menjaganya dengan bayaran yang tidak tinggi.

Tetapi isteri tetap tidak bersetuju kerana sambil siapkan PhD, dia juga mahu besarkan anak di tangannya. Tak mengapalah lewat sedikit habis, tetapi masa emas dengan anak-anak tidak mahu dilepaskan.

Kata dia anak-anak ini sewaktu kecil sahaja milik kita. Sudah menengah nanti tinggal di asrama, kemudian masuk universiti. Selepas tamat belajar, bekerja dan berkahwin pula.

Baca: Bagaimana Ibu Saya Berjaya Siapkan PhD Daripada Hasil Kami Berniaga Ikan Di UK

Dalam tempoh itu sekali-sekala sahaja dapat jumpa anak-anak kerana masa itu dikongsi dengan sekolah, tempat kerja dan keluarga baru. Di waktu kecil inilah masanya untuk bersama. Itulah yang diulang-ulangnya. Wallahu’alam. Itu mazhabnya.

Kadang-kadang ada kawan atau ahli keluarga tegur, “Mira. Kenapa kurus sangat ni. Tak sihat kah?” Bila soalan itu terdengar, saya pula yang terasa. Bimbang dikatakan tidak beri makan secukupnya.

Sebenarnya makan minum cukup. Tetapi makanan isteri saya sepanjang perjalanan PhDnya adalah buku. Makan apabila terlalu lapar sahaja. Ketika makan ingatkan buku, berkereta pun fikirkan buku.

Maknanya dia kenyang dengan buku sehingga makannya pun tidak terurus. Selagi sesuatu perkara belum diselesaikan, makanan di depan mata pun seperti tidak kelihatan.

Siang hari uruskan anak-anak. Malam selepas semua anak-anak tidur, barulah dia mulakan penulisan tesisnya. Biasa diantara pukul 12 malam sehingga azan subuh adalah waktu dia menulis tesis.

Di semester akhir, biasa sahaja dia menaip selama 7 hingga 8 jam sehari. Tekun, tabah dan sabar dalam usahanya.

Ketika saya ditugaskan ke Melaka, dia pun ikut ke Melaka dan sepenuh masa membantu saya. Walaupun bukanlah keperluan mendesak untuk beliau membantu, tetapi itulah pengorbanannya.

Kemudian baru memasuki tahun ketiga pengajiannya, biasiswa beliau dihentikan. Maka tahun-tahun berikutnya kami terpaksa membayar sendiri yuran dan kos-kos berkaitan.

Banyak jika hendak diceritakan pengorbanannya sepanjang perjalanan pengajian beliau. Kajian beliau berkait dengan ‘Tafsir Al Maraghi’ karya Sheikh Ahmad Mustafa Al Maraghi, seorang mufassir aliran Islah sealiran dengan Muhammad Abduh dan Rashid Redha.

Ia bukan pengakhiran, tetapi pemulaan kepada ‘kembara ilmu’ untuk meneruskan penggalian dan perkembangan khazanah ilmu dan permulaan kepada usaha pencerahan kepada masyarakat yang dahagakan ilmu.

Apapun pengorbanan dan kejayaan isteri adalah inpirasi kepada saya. Begitu juga kawan-kawannya yang ada di antaranya anak kepada pemungut besi buruk yang selalu dihina orang tetapi berjaya dengan cemerlang iaitu Dr Nurulhuda Ahmad Zaki, juga kawan-kawan yang lain.

Tiada yang mustahil. Aku anak penoreh getah. Bapaku bersekolah sehingga tingkatan 3. Emakku bersekolah sehingga darjah 5. Tetapi keduanya tidak izinkan aku berhenti sehingga ke takat ini.

Mereka membesar di tahun 40 ke 50-an dengan cita cita yang tinggi, tetapi terhalang kerana kemiskinan. Tiada alasan lagi untuk kami gapai cita-citanya.

Kembali ke mula cerita. Isteriku menerima tawaran menyambung pengajian ke peringkat PhD ketika kami di Damsyik, Syria ketika baru 8 bulan mengembara.

Atas kecemerlangan beliau di peringkat degree, beliau ditawarkan terus PhD tanpa perlu siapkan master. Mengambil peluang itu, kami menangguhkan pengembaraan itu sehinggalah beliau tamat November tahun lepas dan hari ini selepas beliau tamat, izinkan kami menyambung pengembaraan ini.

Baca lagi: Onak Dan Duri Demi Menggenggam PhD. Tanpa Linangan Air Mata Bukan PhD Namanya


Tiada Lagi Instagram Bot Popular Buat Peniaga Online Selepas Ini

Jika anda sering menggunakan platform media sosial Instagram, pastinya anda pernah berjumpa dengan beberapa akaun yang pada selalunya menjual produk like dan komen secara rawak pada gambar anda. Anda boleh lihat perkara ini dengan lebih jelas pada akaun Instagram artis selalunya.

Dikhabarkan penggunaan bot atau ‘robot’ yang mampu menjalankan kerja ini dikuasakan oleh Instagress. Bot ini akan mencari beberapa akaun yang berkaitan untuk melakukan kerja like dan komen seperti yang diatur oleh pemilik akaun.

Dikatakan cara ini juga telah menjadi ‘rahsia’ buat beberapa akaun perniagaan terkemuka Malaysia untuk meningkatkan follower dan juga pembeli produk mereka.

Melalui update terbaru Instagram, aplikasi ini telah mengesahkan mereka tidak lagi membenarkan Instagress untuk beroperasi setelah bot ini dilihat sebagai spam buat para pengguna. Apatah lagi mengganggu platform iklan Instagram sedia ada.

Dengan ketiadaan aplikasi ini, kemungkinan tiada lagi bot yang sering komen ‘Semoga berjaya’ dan sebagainya di laman Instagram pengguna sekaligus menapis fake follower di Instagram. Kami tidak pasti sama ada bot Instagram yang lain turut terpalit dengan isu ini atau tidak setakat ini.


5 Langkah Si ‘Scammer’ Luar Negara Menipu Penjual Di Malaysia

Kenali si penipu atau sering disebut sebagai scammer di internet agar anda tidak menjadi mangsa yang seterusnya. Berdasarkan pengalaman seorang taukey kedai kamera di Ipoh iaitu Cikgu E, dia kongsikan cara penipuan scammer dari luar negara yang menipu penjual-penjual di platform jual beli terkenal di Malaysia.

Contoh jadual statistik kes penipuan di platform e-dagang (Januari 2013 – Jun 2013):

Penjual akan menerima mesej daripada scammer melalui e-mail atau aplikasi WhatsApp. Ayat-ayat disusun dengan penuh kesopanan sambil menunjukkan keinginan membeli yang tinggi untuk memiliki barang si penjual.

2. Tawaran si scammer yang mengiurkan penjual

Scammer ini akan menyatakan kesanggupan mereka membayar harga yang tinggi termasuk kos penghantaran ke luar negara. Ia akan membuatkan si penjual menjadi teruja dan termakan dengan ayat-ayat manis scammer yang mahu berikan lebih keuntungan kepada si penjual.

Apabila si penjual dah masuk ke perangkap scammer, mulalah detik di mana scammer akan berjanji dan memasukkan wang ke dalam akaun si penjual. Oleh kerana si penjual jarang melakukan transaksi wang melibatkan pihak di luar negara, mereka mudah percaya apabila menerima e-mail dari bank pihak scammer yang menyatakan wang telah dimasukkan ke akaun. Hakikatnya, wang itu tidak ada di dalam akaun apabila diperiksa oleh penjual.

Apabila itu berlaku, penjual memberitahu kepada si scammer bahawa duit tidak ada di dalam akaun. Si scammer akan menerangkan wang itu akan disekat selagi si penjual tidak mengeposkan barang kepada mereka. Bukan itu sahaja, penjual perlu beri tracking number kepada si scammer.

Si scammer dengan beraninya mengugut jika si penjual tidak menghantar barang itu, si scammer akan melakukan laporan polis.

Maka, si penjual yang takut berlaku sesuatu yang buruk terhadap diri dan bisnesnya akan menurut kata-kata si scammer tersebut. Akhirnya, duit tak dapat, barang yang dihantar pun dah di tangan scammer.

Belajar tak bijak pun tak apa, janji tak kena tipu.


‘Instafamous’ Diburu Polis Gara-Gara Salah Guna Lampu Strob Untuk Elak Kesesakan Trafik

Apabila kita ternampak lampu berkelip berwarna biru pada cermin pandang belakang atau sisi kenderaan menuju berdekatan, secara automatik kita akan ketepikan laluan untuk memberikan laluan kepada kenderaan tersebut.

Namun, lampu strob tersebut bukanlah boleh digunakan sesuka hati oleh orang awam. Ia perlu mendapatkan kebenaran daripada pihak berkuasa terlebih dahulu sebelum boleh digunakan pada kenderaan peribadi bagi pihak-pihak tertentu sahaja.

Terbaharu, Jabatan Siasatan dan Penguatkuasaan Trafik (JSPT) Bukit Aman sedang mengesan pemilik sebuah kenderaan mewah yang menggunakan lampu strob tanpa kebenaran bagi mengharungi kesesakan trafik.

Saya tak tuduh dia “kejar masa” tau @PDRMsia_Trafik @PDRMsia. Dia sendiri yang cakap kat caption video dia tu… pic.twitter.com/fXwEowIHKP

Video yang berdurasi sekitar 25 saat itu menunjukkan sebuah kereta SUV Mercedes-Benz GLA yang menyalakan lampu strob cuba menghimpit kenderaan-kenderaan lain bagi memberikan laluan kepada mereka semasa kesesakan lalu lintas.

Video yang tular itu telah menyebabkan orang ramai mempertikaikan bagaimana beliau boleh menggunakan lampu strob tersebut sesuka hati bagi kepentingan diri sendiri.

Kesian yg xtau and bgi laluan tu. Pastu dah lah pakai lampu biru. Setahu aku lampu biru mknanya polis sedang buat rondaan, something like that lah. Kau kejar masa nak meronda bersiar2 ke? Eii geram je aku org cmni https://t.co/XVLSDX4rWQ

— RV_LuVie801 (@todayis_FiQah) June 17, 2021

Ni yg aku ckp dulu, kdg2 selalu jugak jumpa atas MEX/ELITE menghala/keluar Putrajaya.

Kalau ada kenderaan polis tu aku fahamlah. Ni konvoi dua tiga buah kereta pastu sibuk nak bukak lampu biru mcm dia sorg je nak cepat. https://t.co/rFKGEh1Pmx

— Khairul Aqmal (@KhairulAqmal) June 16, 2021

Dik lain kali, kalau nak pakai lampu tu jangan beli Mercedes. Beli Preve dik. Kalau Mercedes ada lampu tu, depan dia ada 2-3 bijik outrider. Tak dibuat orang la Merc yang buka jalan. https://t.co/jX63ztNgou

Dari pemilihan lagu dah tahu takde taste otak sempit https://t.co/flHSY2n2AI

Namun, instafamous merangkap pembantu peribadi seorang artis tempatan itu telah setkan privasi video yang tular itu  menjadi ‘private’ setelah menerima kecaman yang teruk dari orang ramai.

Memetik laporan Harian Metro, Pengarah JSPT Bukit Aman Datuk Azisman Alias berkata, pihaknya menerusi JSPT peringkat kontinjen dan daerah sedang mengesan kenderaan jenis Mercedes-Benz yang tular di media sosial semalam.

“Penggunaan lampu strob adalah menjadi satu kesalahan mengikut Akta Pengangkutan Jalan 1987.

“Pemilik kenderaan itu sedang dikesan bagi diambil tindakan susulan dan siasatan lanjut,” terang Datuk Azisman Alias.

Sementara itu, seorang suami pukul isteri sehingga koma meminta rayuan ikat jamin dikurangkan kerana perlu menanggung tiga lagi orang isteri.

Pukul Isteri Hingga Koma, Suami Rayu Ikat Jamin Dikurangkan Kerana Perlu Tanggung 3 Isteri

‘Lesap’ Selepas Terima Bayaran, Lelaki Ini Dedah Penipuan Peniaga Lotus Biscoff


Instafamous Didakwa Sanggup Aniaya Artis Dan Anak Yatim Demi ‘Marketing’ Produk ?

Beberapa hari yang lalu, tular gambar di sebuah majlis berbuka puasa (yang berlangsung Khamis lalu) di mana majlis berkenaan turut dihadiri beberapa artis ternama antaranya Caprice, Ashraf Muslim, Heliza Helmi, Iman Troye, Mawar Rashid dan PU Hafiz.

Berdasarkan laporan portal Free Malaysia Today, polis telah membuka kertas siasatan dan memanggil beberapa artis yang menghadiri majlis berkenaan untuk mendapatkan keterangan.

Ketua Polis Daerah Dang Wangi, Mohamad Zainal Abdullah berkata, tiga individu membabitkan penganjur dan seorang daripada pihak pengurusan hotel sudah dipanggil memberi keterangan. Penelitian ke atas gambar-gambar yang tular itu mendapati wujudnya pelanggaran SOP penganjuran majlis sosial PKPB, iaitu tiada penjarakan fizikal.

A post shared by Caprice (@capriceofficial)

Selepas berita itu tular, Caprice tampil memberi kenyataan di Instagram miliknya berkenaan majlis yang dianjurkan. Menurutnya, beliau sangat kecewa dengan sikap seorang influencer yang hadir ke majlis tersebut.

“Demi product and marketing, sanggup aniaya artis lain dan anak yatim? Please confess to the police that you came to @rinduraudahofficial private buka puasa, bawak cameraman you, dan pandai-pandai tarik artis dan anak yatim di LUAR event hall untuk bergambar dengan your product. Pandai-pandai buat kerja, pandai-pandailah tanggung,” tulis Caprice.

Sejak tularnya gambar di majlis tersebut, Caprice berkata beliau menerima banyak panggilan telefon daripada wartawan untuk mendapatkan penjelasan beliau berkenaan majlis itu. Baginya ia tidak adil apabila orang lain yang ‘buat hal’, beliau pula yang kena menjawab pada pihak polis dan wartawan.

Bagaimanapun, Instafamous yang dimaksudkan, Nurin Afiqah di Insta Story miliknya menulis “I’ll be back. There’s always two sides of the story.” Kita tunggu kenyataan rasmi daripada pihak Nurin pula.

Dato’ Sri Siti Nurhaliza tampil memberi penjelasan dakwaan menjemput individu ternama untuk majlis tahnik anaknya. Baca lagi pada pautan di bawah.

Ini Pencerahan Siti Nurhaliza Selepas Wujud Dakwaan Individu Ternama Rentas Negeri Untuk Majlis Tahnik

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’

Nafi Dakwaan Drama Nur Kurang Berkualiti, Shahrul Ezad Tampil Jelaskan Perkara Sebenar


Instafamous Ditangkap, Didakwa Hidup Mewah Kerana Hasil Samun

Tidak semua Instafamous itu ‘kaya’ disebabkan hasil usaha mereka sendiri. Semalam, seorang Instafamous telah ditangkap oleh pihak berkuasa dan dipercayai hidup mewah hasil daripada kes menyamun dan merompak orang lain.

Seorang pengguna Twitter, iamajayrahman memuat naik satu perkongsian berkenaan kes tersebut. Berita mengenai penangkapan itu juga turut dikongsikan oleh laman page INFO Kemalangan 1 Malaysia di Facebook. Status yang dikongsikan tersebut merupakan sebuah laporan yang dibuat oleh pegawai polis yang bertugas ketika serbuan dilakukan.

Akhirnya anak beranak dah kena tangkap, instafemes pujaan ramai ni hidup mewah dengan hasil samun. DP kat ig pun pakai gambar kereta curi 😪 pic.twitter.com/fliY2gQ3Q8

— 𝒜𝒷𝑒 𝒥 (@iamajayrahman) November 6, 2019

Wanita tersebut merupakan antara tiga individu yang ditahan oleh pihak polis di dalam sebuah operasi serbuan yang dikenali sebagai OPS GM AYANG, semalam. Wanita tersebut ditahan bersama dua lagi suspek dipercayai bapanya dan seorang lagi kenalan mereka.

Hasil serbuan mendapati pelbagai barangan hasil rompakan seperti kereta mewah, telefon bimbit, wang palsu, jam tangan, kad penguatkuasa (polis, imigresin, SPRM) dan beberapa jenis dadah turut ditemui. Kesemua jumlah barang rampasan adalah sebanyak 71 unit.

Rata-rata netizen di media sosial mengecam wanita tersebut dan dua lagi suspek yang menyamar sebagai penguatkuasa untuk menjalankan ‘kerja’ mereka. Penangkapan ini turut menjadi jawapan kepada persoalan pengikut wanita berkenaan tentang bagaimana beliau menjana kekayaan yang kerap ditayang di laman Instagram.

tk pames kot sbb kita pun tk knl sape dia. rmai lagi kot yg tk knl. ingtkn 4m followers huhu

— 𝒽ℯ𝓁𝓎 💌 (@sthljhrizal) November 7, 2019

Instakfemes kot tak dikenali lah kokbisa

Kes ini bakal disiasat lanjut oleh pihak polis. Segala butiran mengenai penangkapan tersebut boleh dibaca di sini.

Netizen dikatakan suka menjadikan Instafamous bodoh sebagai role model. Klik pautan di bawah untuk bacaan lanjut.

Netizen Lebih Suka Jadikan Instafamous Bodoh Sebagai Role Model

Instagram Ini Dedahkan Instafamous Dan Selebriti Yang Menggayakan Barang ‘Fake’

‘Instafamous’ Tidak Terlepas Daripada Dikenakan Cukai Pendapatan


‘Instafamous’ Tidak Terlepas Daripada Dikenakan Cukai Pendapatan

Tidak dinafikan dengan kewujudan internet sedikit sebanyak membantu mereka yang memiliki perniagaan untuk memperomosikan produk mereka melalui platform media sosial seperti Facebook, Twitter, Instagram dan banyak lagi. Malah, melalui platform ini juga lahirnya selebriti internet yang lebih dikenali sebagai Instafamous yang memperoleh pendapatan melalui ulasan berbayar, duta produk dan sebagainya.

Kini, menurut Lembaga Hasil Dalam Negeri (LHDN), bagi individu yang menjana pendapatan menerusi perniagaan di internet, ia dikategorikan sebagai profesion dan akan dikenakan cukai pendapatan jika pendapatan melebihi RM5,000 sebulan.

Menurut Ketua Pegawai Eksekutif Lembaga Hasil Dalam Negeri (LHDN), Datuk Seri Sabin Samitah berkata, individu terbabit digalakkan datang ke pejabat LHDN untuk mendapatkan nasihat mengenai pengisytiharan pendapatan dan pengiraan cukai.

Menurutnya, lembaga itu akan dapat mengesan individu yang gagal mengisytiharkan pendapatan mereka apabila syarikat yang membayar untuk perkhidmatan Instafamous terbabit mengisytiharkan cukai syarikat masing-masing dan berkongsi maklumat mengenai duta atau vendor yang mereka upah.

Mengikut Akta Cukai Pendapatan 1967, kanak-kanak bawah umur yang mendapat pendapatan dalam jumlah yang dikenakan pendapatan, juga tertakluk kepada bayaran cukai. Berikutan kes sedemikian, ibu bapa atau penjaga masing-masing perlu mengisytiharkan pendapatan yang diperoleh oleh anak-anak di bawah umur, bagi pihak mereka.


Instagram Akan Mula Membuang Pengikut, Komen Dan ‘Likes’ Palsu

Sekiranya sebelum ini anda seringkali melihat komen para artis atau mungkin Instagram anda sendiri dibanjiri dengan likes oleh orang tidak dikenali serta komen berbaur scam seperti memohon duit lama, perkara ini mungkin tidak lagi berulang selepas ini.

Melalui pengumuman terbaru Instagram, platform ini bakal mengesan serta membuang pengguna yang membeli atau mempunyai pengikut palsu. Perkara ini sekaligus bakal melihat kepada penurunan yang mendadak buat mereka yang mendapatkan jumlah pengikut palsu yang banyak.

Berdasarkan ura-ura, terdapat pemimpin negara serta selebriti Malaysia yang turut mendapatkan perkhidmatan likes dan pengikut palsu untuk melihatkan akaun Instagram ini tampak lebih gah.

Diharap implementasi terbaru Instagram ini bakal mengurangkan komen berbaur spam yang mempromosikan ubat tinggi, meminta duit lama dan lain-lain lagi.


Instagram Alami Masalah Untuk Diakses Dan Sebahagian Akaun Pengguna Disekat

Platform Instagram dikesan menghadapi masalah tidak boleh diakses sejak beberapa hari lepas. Sejumlah pengguna sudah mengutarakan isu tersebut kepada pihak Instagram agar boleh diatasi secepat mungkin.

Bagaimanapun, perkara ini telah berlarutan sehingga ke hari ini dan lebih teruk lagi ada sebahagian akaun pengguna telah disekat secara tiba-tiba tanpa sebarang alasan yang kukuh. Dalam menenangkan keadaan, pihak Instagram telah memberitahu bahawa mereka sedang meneliti dan memohon maaf atas kesulitan tersebut.

We're aware that some of you are having issues accessing your Instagram account. We're looking into it and apologize for the inconvenience. #instagramdown

— Instagram Comms (@InstagramComms) October 31, 2022

Malah, sebahagian pengguna memaklumkan bahawa akaun mereka bukan sahaja telah disekat bahkan tidak boleh melog masuk semula kerana dikatakan maklumat  akaun tidak wujud. Jadi, akaun asal mereka telah hilang dan digantikan dengan akaun yang baharu.

Instagram's own IG account has lost 1.49 million followers today@Cristiano has lost around 3 million followers in 24 hours pic.twitter.com/2xuJ51sBg8

— Matt Navarra (@MattNavarra) October 31, 2022

Sebagai rekod, masalah yang berlaku telah menyaksikan akaun rasmi Instagram kehilangan 1.49 juta follower manakala Cristiano Ronaldo selaku individu paling berpengaruh di Instagram kehilangan 3 juta follower.

Pada ketika ini, platform Instagram telah sedang dibaik pulih dalam mencari penyelesaian meskipun telah memberi kemas kini terbaharu. Rata-rata pengguna sangat bimbang dengan keselamatan akaun peribadi mereka yang mungkin berpotensi untuk dipadam secara tiba-tiba.


Instagram Bakal Memberitahu Gambar Terakhir Anda Lihat Di ‘Timeline’

Nampaknya Instagram semakin rancak dalam memperkenalkan fungsi terbaru buat para pengguna. Bermula dengan pengenalan stories, video chat dan terbaru IGTV, aplikasi ini nampaknya mahu menjadi platform sosial terbaik buat para pengguna.

Terbaru Instagram telah hadir dengan fungsi ‘You’re all caught up’ bagi memberitahu pengguna bilakah gambar terakhir anda lihat dan scroll di timeline. Pada kami ianya merupakan fungsi yang baik memandangkan Instagram kini tidak disusun secara aturan garis masa.

Fungsi terbaru ini bakal ditawarkan di platform Android dan iOS dan dikeluarkan secara berperingkat buat para pengguna. Dalam pada itu, sudahkah anda menggunakan fungsi video chat dan IGTV yang baru dilancarkan Instagram?

Baca lagi: Kini Anda Boleh Kongsi Insta Stories Kepada Kenalan Terdekat Sahaja


Instagram Bakal Memperkenalkan Fungsi ‘Portrait Mode’

Dalam usaha untuk menjadi lebih baik daripada Snapchat, Instagram baru-baru ini dikatakan bakal mengeluarkan sebuah lagi fungsi terbaru iaitu potrait mode. Fungsi yang tersedia pada beberapa smartphone baru ini nampaknya bakal dibawakan buat semua pengguna melalui aplikasi ini.

Berdasarkan penawaran fungsi portrait mode, para pengguna berpeluang mendapatkan imej potret beserta efek bokeh. Fungsi ini dikatakan bakal diperkenalkan tidak lama buat para pengguna serta turut ditawarkan melalui Instagram Stories.

Selain itu, Instagram bakal memperkenalkan sebuah lagi fungsi dimana para pengguna berpeluang membuat panggilan melalui Instagram Direct.

Pada kami fungsi yang disertakan pada Instagram sudah menjadi terlalu banyak serta lari tujuan asalnya. Bagaimana pula dengan anda? Adakah anda seorang yang sukakan simplicity di dalam sebuah aplikasi atau sebaliknya?


Instagram Bakal Menambah Ciri Mesej Suara Tidak Lama Lagi

Jika sebelum ini anda hanya boleh menghantar teks, gambar dan video melalui Direct Message Instagram tidak lama lagi platform sosial media tersebut akan menambah ciri mesej suara seperti yang terdapat di aplikasi sosial yang lain.

Menurut laporan, setakat ini ciri tersebut masih berada dalam peringkat uji oleh pihak teknikal Instagram dan hanya akan menemui pengguna.

Sedikit masa lagi pengguna boleh menggunakan ciri ini selepas dikemaskini dan akan mendapati ikon mikrofon seperti yang terdapat pada aplikasi permesejan WhatsApp.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Instagram Bakal Menyekat Informasi Palsu Berkaitan Anti-Vaksin

Bermula hari ini, Instagram bakal menyekat dan menyembunyikan carian untuk hashtag yang memaparkan maklumat palsu yang direka berkaitan anti-vaksin.

Sekiranya didapati penggunaan hashtag vaksin yang mengandungi banyak maklumat palsu digunakan, secara automatiknya Instagram akan terus menyekat hashtag tersebut sepenuhnya. Maklumat palsu mengenai vaksin ini merupakan kesalahan yang telah disahkan oleh Pertubuhan Kesihatan Sedunia, Pusat Kawalan Penyakit dan organisasi yang berkaitan.

Instagram juga turut merancang untuk memperkenalkan mesej pop-up untuk individu yang ingin mencari maklumat mengenai vaksin. Sistem mesej pop-up ini akan terus  menghubungkan mereka dengan maklumat yang lebih berkualiti mengenai maklumat yang mereka cari.

Pihak Instagram bercadang untuk membuang dan menyekat sepenuhnya maklumat palsu mengenai anti-vaksin pada peringkat awal sistem ini diperkenalkan. Namun, untuk meneruskan usaha membuang maklumat palsu tersebut akan mengambil sedikit masa.


5 Langkah Untuk Menyekat Kandungan Netflix Daripada Ditonton Anak-Anak Anda

Kecoh baru-baru ini apabila CEO FINAS, Ahmad Idham tampil menyuarakan cadangan untuk menyekat kandungan platform penstriman Netflix yang dikatakan mengandungi kandungan yang tidak sesuai ditonton oleh kanak-kanak serta penonton di Malaysia.

Cadangan daripada FINAS ini nampaknya telah menerima pelbagai reaksi serta kecaman daripada para penonton Netflix memandangkan platform penstriman ini sudah lama menyertakan fungsi parental control. Fungsi ini tersedia bagi menghalang adegan atau filem yang tidak diingini atau tidak sesuai tersiar di laman Netflix.

Dalam usaha memberi pendedahan serta mengelakkan daripada kanak-kanak menonton adegan melibatkan keganasan dan sebagainya, kami ingin kongsikan kepada anda cara-cara untuk mengaktifkan fungsi parental control yang disediakan Netflix. Ikuti lima langkah mudah ini untuk mengaktifkannya.

1. Buka laman Netflix pada laman web atau pada aplikasi peranti anda.

3. Pilih profil yang mahu ditukar had tontonan.

4. Pada ruangan allowed TV shows and movies, klik pada sekatan yang bersesuaian seperti yang dimahukan.

Untuk pengetahuan, Netflix juga turut menyertakan kandungan tempatan merangkumi siri dan filem. Sekatan secara menyeluruh terhadap platform ini mungkin memberi kesan kepada kandungan tempatan manakala sekatan adegan yang tidak sesuai sahaja mungkin agak sukar dijayakan Lembaga Penapisan Filem.

Tidak lama selepas isu FINAS mahu menyekat kandungan Netflix, CEO FINAS, Ahmad Idham telah memperkenalkan Aflix sebagai altenatif tontonan yang lebih beradab. Klik pautan di bawah untuk bacaan lanjut.

Aflix Punca Ahmad Idham Mahu ‘Sekat’ Kandungan Netflix?


Instagram Bakal Mula Gunakan AI Untuk Menyekat Kata-Kata Kesat Pada ‘Caption’

Sebut mengenai aplikasi Instagram kami yakin ramai yang sudah mempunyai akaun pada platform media sosial ini tidak kira lapisan umur. Terbaharu, Instagram yang sebelum ini popular dengan menjaga mental illness pengguna dengan pembuangan jumlah likes hadir dengan sebuah ciri yang penting buat orang ramai.

Melalui pengumuman terbaharu Instagram, platform ini sedia menggunakan artificial intelligence (AI) dalam menyekat kata-kata kesat pada caption yang ditulis pengguna. Melalui penggunaan AI, orang ramai akan dinasihatkan untuk mengubah caption kepada caption yang lebih mesra untuk tontonan ramai.

Setakat ini, fungsi ini cuma ditawarkan pada bahagian caption terlebih dahulu sebelum ditawarkan buat ruangan komen di Instagram. Walau bagaimanapun, ia merupakan sebuah inisiatif yang baik daripada Instagram dalam menawarkan platform yang lebih sihat buat orang ramai.

Kemas kini terbaru ini kini cuma ditawarkan di beberapa negara dan bakal ditawarkan di Malaysia tidak lama lagi.

Sebelum ini, Instagram sejak akhir-akhir ini telah mula implemen fungsi terbaru dimana anda tidak lagi berpeluang jumlah likes yang diterima pengikut lain serta aktiviti yang dijalankan oleh akaun anda ikuti. Klik pautan di bawah untuk bacaan lanjut.

Instagram Bakal Mula Hilangkan Jumlah ‘Likes’ Dalam Aplikasi

Pendapatan Instagram Cristiano Ronaldo Dilaporkan Lebih Tinggi Berbanding Di Juventus

Instagram Tidak Lagi Membenarkan Anda ‘Stalk’ Aktiviti Akaun Rakan Anda


Instagram Bakal Mula Hilangkan Jumlah ‘Likes’ Dalam Aplikasi

Mula dicadangkan sejak awal tahun ini, Instagram pada minggu ini nampaknya sudah mula menghilangkan atau menyembunyikan jumlah likes pada sejumlah pengguna di beberapa negara termasuk Amerika Syarikat dan bakal diperluaskan kepada beberapa negara lain tidak lama lagi.

Menurut pengarah urusan Instagram, Adam Mosseri, tujuan pembuangan jumlah likes ini dibuat bagi menawarkan pengalaman penggunaan yang lebih sihat buat para pengguna.

We’re currently running a test that hides the total number of likes and video views for some people in the following countries:

✅ Australia✅ Brazil✅ Canada✅ Ireland✅ Italy✅ Japan✅ New Zealand pic.twitter.com/2OdzpIUBka

Difahamkan fungsi likes yang tersedia sebelum ini telah membuatkan seseorang individu sering membanding-bandingkan jumlah likes yang diterima sekaligus menyebabkan depresi dan sebagainya.

Meskipun ketiadaan fungsi likes ini sekaligus membuatkan orang ramai lebih selesa dan lebih terbuka untuk berkongsi gambar tanpa mengharapkan jumlah likes, ketiadaan fungsi ini sekaligus bakal memberi kesan khususnya kepada instafamous serta para selebriti.

Pada bulan lalu, Instagram tidak lagi membenarkan anda stalk rakan anda melalui tab following. Selain itu, fungsi dark mode kini turut tersedia pada iOS dan Android.

Ini Caranya Untuk Aktifkan ‘Dark Mode’ Pada Aplikasi Instagram


Instagram Bakal Perkenalkan Ciri Baharu Dalam Insta Stories

Hari demi hari ada sahaja ciri terbaharu yang diperkenalkan oleh Instagram bagi menarik minat pengguna untuk kekal setia di media sosial tersebut.

Ciri terbaharu yang bakal diperkenalkan ialah penambahan lagu pada Insta Stories. Dengan adanya ciri tambahan ini pengguna dibenarkan untuk menambah lagu kegemaran atau lagu yang bersesuaian pada Insta Stories yang dimuat naik. Pengguna dikehendaki untuk memilih sticker muzik untuk mengaktifkan ciri ini.

Walaubagaimanapun ciri ini hanya digunakan oleh beberapa negara yang terpilih sahaja. Pengenalan ciri baharu ini akan diteruskan ke negara-negara lain secara berperingkat disebabkan oleh hak cipta lagu-lagu berkenaan.

Bukan itu sahaja, ciri ini juga membenarkan pengguna untuk memilih lagu terlebih dahulu sebelum memulakan rakaman stories yang menjadikan ciri ini hampir sama seperti aplikasi rakaman lagu yang lain seperti Musical.ly.


Instagram Bakal Sekat Iklan Produk Kurus Dan ‘Timbang Kilo’ Tidak Lama Lagi

Jika anda mengikuti akaun Instagram Instafamous atau selebriti tempatan mahupun antarabangsa, pasti anda akan melihat mereka sibuk mempromosikan pelbagai jenis produk seperti produk kecantikan timbang kilo, produk menurunkan berat badan atau produk kosmetik yang bermacam-macam jenis.

Walaupun tidak mengetahui sama ada produk tersebut sudah mendapat kelulusan daripada pihak berwajib atau belum, tetapi masih ada yang membelinya dan boleh dikatakan mendapat permintaan tinggi kerana dipromosikan oleh orang-orang terkenal.

Namun, masalah mula timbul apabila pengiklanan seperti ini boleh diakses oleh pengguna bawah umur yang kebanyakannya menggunakan media sosial dan mereka mudah terpedaya dengan iklan tersebut yang belum tentu menjanjikan keberkesannya.

Ekoran desakan daripada persatuan pengguna yang merasakan iklan seperti ini tidak seharusnya diakses oleh mereka yang masih bawah umur, maka Instagram telah memperkenalkan polisi baru iaitu mereka akan membuang atau menyekat promosi produk yang berkaitan dengan penurunan berat badan ataupun penjualan kosmetik tidak sah. Bukan itu sahaja, kod diskaun atau tawaran mengenai produk kuruskan badan tidak akan dikeluarkan di platform tersebut.

THIS IS HUGE NEWS. @i_weigh are changing the world together. After a bunch of shouting, screaming, and petitioning… we have managed to get the attention of the people at the top, and they have heard us and want to protect us. And this is just the beginning of our efforts. As of now, if you’re under 18, you will no longer be exposed to any diet/detox products, and for all other ages; all fad products that have bogus, unrealistic claims will be taken down and easy to report. I’ve been working with Instagram all year towards this, who were amazing to deal with, and they expressed that they passionately care about creating a safer space for us all online. This happened so much faster than I expected and I’m so proud and happy and relieved. WELL DONE to the many people who have been working towards this huge change. This is a mass effort. This is an extraordinary win that is going to make a big difference. Influencers have to be more responsible. ❤

A post shared by  Jameela Jamil (@jameelajamilofficial) on Sep 18, 2019 at 10:08am PDT

Selain itu, Instagram juga bakal memperkenalkan fungsi baharu tidak lama lagi, dimana pengguna media sosial boleh membuat laporan apabila terlihat iklan produk yang melanggar polisi baru Instagram. Polisi terbaru ini merupakan satu cara terbaik supaya pengguna media sosial dapat menggunakan medium ini dengan positif dan selamat.

Tahukah anda selebriti terkenal Kim Kardashian pernah menang saman terhadap penjual online? Klik untuk mengetahui lebih lanjut.

Kim Kardashian Menang Tuntutan Saman Terhadap Penjual Online Di Instagram

Instagram Bakal Menyekat Informasi Palsu Berkaitan Anti-Vaksin

Indonesia Sekat Facebook, Instagram Dan WhatsApp Bagi Menghalang Perkongsian Berita Palsu


Instagram Benarkan Anda Tambah ‘Hashtag’ Di Ruangan Bio

Kini anda boleh mengekspresikan diri anda melalui hashtag dan mention ‘@’ di bio Instagram anda. Kedua-dua ciri baharu ini berfungsi sama seperti di post biasa.

Ciri tersebut membolehkan rakan-rakan dan pengikut anda melihat posting yang menggunakan hashtag yang sama atau akaun yang anda mention menggunakan ‘@’. Perlu diingatkan bahawa orang yang anda mention akan menerima notification dari pihak Instagram.

Ciri ini sangat bagus kerana jika anda mempunyai satu hashtag khas yang sudah dicipta sejak dahulu lagi, pengikut anda boleh terus tekan pada hashtag berkenaan dan melihat gambar-gambar yang di-tag bersama hashtag berkenaan.

Jangan lupa update Instagram anda untuk mendapatkan ciri terbaharu tersebut. Selamat mencuba.


Instagram Berhadapan Dengan Serangan Penggodam Rusia

Semenjak awal bulan Ogos, pihak Instagram mula menerima beratus laporan mengenai masalah untuk log masuk akaun pengguna dalam masa sehari. Masalah ini disyaki sebagai aktiviti godam apabila pengguna mendapati akaun telah dilog keluar dengan sendirinya.

Menurut laporan, setakat ini godaman tidak dapat dibendung walaupun menggunakan two-factor authentication yang diperkenal oleh Instagram untuk faktor keselamatan pengguna. Pengguna yang telah digodam akaunnya mendapati bahawa akaun tersebut telah ditukar nama, gambar profil dan maklumat peribadi pengguna.

Menurut perkongsian salah seorang mangsa godam, email akaun telah ditukarkan kepada email dengann domain .ru apabila beliau memohon untuk menukar kata laluan.

The person who hacked my Instagram, changed the username and email, and I never got a notification on it! When trying to log back in, it told me that my email doesn’t exist! I never got an email to be able to revert anything!!

@instagram it seems that it’s hard for instagram to listen to concerns about hacking. we may not be ig stars but ordinary ppl like us make up the population of ig users. my hacked instagram was changed to @/nazelemilia and I’ve been emailing since Sunday but nobody is helping! pic.twitter.com/4Y6OuvCY0h

Terkini, pihak Instagram sedang mencari jalan penyelesaian untuk mengelakkan lebih ramai pengguna terlibat dalam kes godam akaun ini.


Ini Caranya Untuk Menghasilkan ‘Instagram Best Nine 2017’

Sekiranya anda membuka aplikasi Instagram anda pada hari ini, kami yakin ramai daripada rakan atau akaun yang anda follow telah membuat kolaj 9 gambar dengan hashtag #bestnine2017.

Melalui #bestnine2017, pengguna bukan sahaja dapat melihat gambar manakah yang berjaya mendapat sambutan tertinggi sepanjang tahun ini malah dapat mengetahui jumlah like yang diterima berdasarkan jumlah gambar yang dimuat naik.

Anda juga boleh cuba melakukannya dengan mudah. Caranya adalah dengan melawat ke laman web 2017bestnine seterusnya masukkan ID Instagram anda dan kolaj 9 gambar terbaik di Instagram anda sedia untuk dimuat turun. Mudah bukan? Berikut merupakan contoh yang bakal terhasil daripada #bestnine2017 Instagram Vocket.

Oh ya, jangan lupa untuk follow Instagram Vocket untuk melihat gambar-gambar awesome yang boleh dijadikan sumber inspirasi untuk travel, shopping dan makan.


Instagram Cadang Untuk Menutup Jumlah ‘Like’ Yang Diterima Pengguna

Sejak mula aplikasi Instagram ini diperkenalkan, butang like sentiasa menemani aplikasi dalam membuatkan orang ramai teruja untuk menerima jumlah like yang tinggi disamping berkongsi gambar-gambar yang menarik.

Walaubagaimanapun, penawaran fungsi butang like ini secara tidak langsung telah menjadikan aplikasi ini menjadi toksik dengan perlumbaan untuk memungut jumlah like yang tinggi khususnya dikalangan anak muda.

Menerusi pelan terbaru Instagram, aplikasi ini bercadang untuk menutup jumlah like yang diterima pengguna daripada dilihat orang ramai dalam usaha untuk mengajar pengguna untuk memfokuskan kepada gambar dan bukannya like semata-mata.

Setakat ini pelan ini masih lagi dalam fasa percubaan serta Instagram masih jauh untuk melaksanakannya. Pelan ini secara tidak langsung salah satu cara Instagram menangani masalah tekanan sosial yang menjadi mangsa kepada orang ramai.

Instagram is testing hiding like count from audiences,

as stated in the app: "We want your followers to focus on what you share, not how many likes your posts get" pic.twitter.com/MN7woHowVN

— Jane Manchun Wong (@wongmjane) April 18, 2019

Perubahan ini pastinya memberi impak yang besar buat aplikasi Instagram dimana orang ramai tidak lagi mengejar like untuk memuat naik gambar. Buat para instafamous dan influencer, pastinya fungsi terbaru ini bakal memberi kesan secara tidak langsung kepada mereka dalam mengukur jumlah like yang diterima.


Instagram Cecah 1 Billion Pengguna Aktif Selepas Umum IGTV

Bagi pengguna tegar Instagram, pasti anda sudah tahu tentang feature terbaru Instagram ini. IGTV ini sudah boleh diakses sejak semalam dan bakal memberi saingan hebat kepada laman YouTube.

Menarik tentang IGTV ini adalah ianya bakal mengubah cara kita menonton video. Format video secara menegak akan menjadi trend terbaru selepas ini.

Semalam, Instagram mencatatkan bilangan pengguna aktif tertinggi iaitu sebanyak 1 billion selepas pengumuman IGTV. Ianya peningkatan sebanyak 200 juta pengguna menggunakan Instagram berbanding bulan yang sebelumnya.

Lebih menarik adalah pengasas Facebook, Mark Zuckerberg jadi USD1.7 billion lebih kaya dalam masa sehari selepas harga saham Facebook naik 2.3 peratus selepas pengumuman IGTV ini. Facebook membeli Instagram pada tahun 2012 pada harga USD1 billion (pada ketika itu Instagram cuma mempunyai 30 juta pengguna sahaja) dan nampaknya ianya kini sudah membuahkan hasil.

Ianya satu pencapaian baharu untuk Instagram dan bakal menjadi platform terbaru untuk para content creator menghasilkan lebih banyak kandungan berkualiti di Instagram. Ada yang sudah cuba fungsi terbaru Instagram ini?


Instagram Hadir Dengan Fungsi Terbaru Khusus Untuk Mengelakkan Spam

Memuat naik gambar di Instagram mungkin merupakan dilema buat sesetengah individu. Lebih-lebih lagi jika anda sedang bercuti atau mempunyai gambar yang banyak untuk dimasukkan. Nak masukkan semuanya dikhuatiri followers berasa tidak selesa, manakala memasukkan dalam jumlah yang sedikit mungkin terasa rugi.

Kini dengan fungsi terbaru Instagram anda tidak perlu risau lagi. Sebabnya, Instagram bakal membolehkan pengguna mengurus gambar anda di Instagram dengan lebih terkawal. Anda cuma perlu memilih beberapa pilihan gambar dan upload sahaja secara terus. Instagram akan mengumpul sebilangan gambar tersebut untuk dijadikan sebagai satu set album.

Buat para pengguna lain yang ingin melihat gambar anda, mereka hanya perlu swipe untuk ke gambar seterusnya. Lebih menarik mengenai fungsi terbaru ini, Instagram turut menyediakan option bagi membolehkan pengguna memasukkan gambar dan video secara serentak.

Surprise! ? Swipe left on the post above to see more. Starting today, you can share up to 10 photos and videos in one post on Instagram. With this update, you no longer have to choose the single best photo or video from an experience you want to remember. When uploading to your feed, you’ll see a new icon to select multiple photos and videos. It’s easy to control exactly how your post will look. You can tap and hold to change the order, apply a filter to everything at once or edit one by one. These posts have a single caption and are square-only for now. On a profile grid, you’ll notice the first photo or video of a post has a little icon, which means there’s more to see. And in feed, you’ll see blue dots at the bottom of these posts to let you know you can swipe to see more. You can like and comment on them just like a regular post. This update is available as part of Instagram version 10.9 for iOS in the Apple App Store and for Android on Google Play. To learn more, check out help.instagram.com.

A post shared by Instagram (@instagram) on Feb 22, 2017 at 8:01am PST

Sememangnya fungsi terbaru daripada Instagram ini merupakan langkah aplikasi ini bagi mengatasi masalah spam. Harap selepas ini feed pengguna tidak lagi dibanjiri dengan gambar selfie yang seakan sama dari sudut berbeza.


5 Legenda Hantu Yang Terkenal Dan Menyeramkan Di Malaysia

Percaya atau tidak bahawa setiap daripada anda pasti pernah merasai pengalaman terlihat kelibat hantu mahupun mendengar cerita seram dari kawan-kawan ketika berada di bangku sekolah.

Masihkah anda ingat akan kisah-kisah seram yang pernah anda lalui dan dengar? Jadi ini merupakan antara hantu yang pernah menjadi igauan anda pada waktu malam satu ketika dahulu.

Pontianak boleh dikatakan antara hantu yang terkenal dalam kalangan rakyat Malaysia dan hantu tersebut dikatakan merupakan semangat wanita yang meninggal semasa melahirkan anak dan kembali menghantui kehidupan. Roh-roh ini adalah makhluk-makhluk yang menakutkan yang muncul sebagai wanita muda yang cantik dan memikat lelaki lalu membunuh mereka dengan ngeri serta memakan organ-organ mangsa mereka.

Malah, boleh dikatakan bahawa makhluk-makhluk ini cenderung berkeliaran di sekitar tempat yang terdapat pokok-pokok untuk berteduh dan ia tertarik kepada pokok-pokok pisang.

Toyol merupakan makhluk yang dikatakan berwarna hijau dan kecil. Makhluk ini merupakan semangat bayi yang mati ketika dilahirkan. Untuk pengetahuan anda, pemilik toyol harus memberi susu setiap pagi dan memberinya mainan seperti menjaga bayi yang sebenar. Kebiasaanya toyol ini akan mencuri harta benda orang lain. Mungkin anda pernah dengar petua orang dulu-dulu untuk letakkan guli dan kacang hijau di rumah jika menyimpan wang yang banyak dalam rumah.

Khabar angin mengatakan bahawa pada setiap bulan Ogos, pintu neraka dibuka dan semua roh berkeliaran di dunia kita. Sering dikatakan bahawa roh-roh ini lapar kerana mereka bergantung pada keturunan mereka untuk membakar wang atau menawarkan makanan untuk mereka dan itulah sebabnya setiap bulan Ogos kita melihat persembahan makanan di sepanjang sisi jalan kita. Ini adalah untuk menjaga semangat sehingga mereka tidak datang dan mengganggu kami kerana sesetengah roh dikatakan sering melakukan pranks pada mereka yang masih hidup.

Mohini merupakan hantu wanita yang membunuh dirinya sebelum menemui cinta sejati. Adalah dipercayai bahawa Mohini akan mensasarkan lelaki yang menarik dan menggoda lelaki-lelaki ini untuk tinggal bersama mereka sehingga mangsa mati dan akhirnya mati.

Hantu Pocong dikatakan sebagai roh yang berkeliaran kerana kain kafannya tidak dibuka ketika dikebumikan mengikut amalan Islam. Hantu pocong kadang-kadang memberi makanan pada darah bayi dan akan memiliki orang yang melepaskan kain kafan mereka.

Lebih menarik, Netflix bakal menayangkan filem seram Munafik 2 di aplikasinya pada 1 Mei 2019 ini. Pastinya anda yang tidak dapat menonton filem tersebut di pawagam sebelum ini dapat menontonnya tidak lama lagi.

Untuk pengetahuan anda, filem Munafik 2 ini berjaya mengutip RM40 juta dalam masa 17 hari tayangan sahaja sekaligus menjadikan ia filem paling ditonton di Malaysia. Malah, filem tersebut juga pernah ditayangakan setiap 15 minit berikutan permintaan yang tinggi.

Tidak lama lagi anda boleh menonton filem Munafik 2 ini di Netflix bersama keluarga anda dan pastinya dapat mengeratkan lagi hubungan anda bersama keluarga anda.


Instagram Hadir Dengan Logo Baru Dan Menerima Pelbagai Reaksi Daripada Orang Ramai

Jika anda fikir setiap pembaharuan seharusnya akan tampak lebih cantik dan minimalis khususnya syarikat teknologi, anda mungkin silap jika dibandingkan dengan logo Instagram terbaru.

Seperti yang kita ketahui, Instagram pada hari ini mengumumkan logo terbaru menggantikan logo yang majoriti warnanya koko pada sebelum ini kepada warna yang lebih terang dan meriah.

Pelbagai reaksi yang kami dapati melalui laman sosial mengenai logo terbaru Instagram. Pada pendapat saya mungkin orang ramai sudah selesa dan mendapati logo yang yang sebelum ini sudah cukup cantik dan kemas. Bak kata pepatah Inggeris ‘if isn’t broke why change’. Saya juga berpendapat yang sama.

Mungkin juga ramai tidak menyangka logo yang dilihat tidak begitu kretif ini bakal dipilih oleh pihak Instagram sehinggakan terdapat video tentang cara-cara untuk menghasilkan logo Instagram terbaru menggunakan Microsoft Powerpoint.

Jika dari segi logo mungkin Instagram mendapat respon negatif yang banyak namun berbeza dengan antaramuka terbaru daripada Instagram ini. Sejujurnya saya agak berpuas hati dengan antaramuka terbaru Instagram dimana Instagram menampilkan pengalaman penggunaan yang tampak lebih minimalis. Instagram juga telah menggantikan bar bewarna biru kepada bar bewarna putih.

Walaubagaimanpun, saya yakin kemaskini daripada Instagram ini tidak akan menggangu kegunaan pengguna sedia ada memandangkan Instagram kini merupakan jenama yang kukuh sebagai laman sosial untuk berkongsi gambar. Pengguna juga dijangka akan mengambil sedikit masa untuk adaptasi dengan perubahan terbaru daripada Instagram.

Kemaskini buat Instagram ini hadir secara serentak buat pengguna iOS dan Android.


Instagram Ini Dedahkan Instafamous Dan Selebriti Yang Menggayakan Barang ‘Fake’

Fesyen streetwear adalah gaya yang paling mudah untuk disarungkan untuk ke mana-mana. Jenama fesyen mewah juga terpaksa akur dengan trend streetwear dan perlu menghasilkan koleksi yang sesuai untuk digayakan dengan gaya ini.

Jika ianya dijual oleh jenama fesyen mewah, harga setiap produk pastinya sangat mahal. Terutamanya untuk model kolaborasi seperti Supreme x Louis Vuitton dan Nike x Off-White.

Instafamous dan selebriti Malaysia juga tidak terlepas peluang dilihat menggayakan koleksi daripada jenama mewah serta jenama streewear yang sedang panas ketika ini.

Namun, adakah setiap pakaian yang dipakai oleh mereka ini tulen atau sekadar produk ciplak yang dibeli di pasar malam? Laman Instagram Streetwear Busta ini mendedahkan Instafamous dan selebriti tempatan yang menggayakan pakaian tiruan.

BUSTED @k1ngcoco_1 😭😭😭❌Fake gucci there😅 go give an L to this post. Zoom out to the gucci logo.

A post shared by  Streetwear Busted Malaysia (@streetwearbustamy) on Jul 23, 2018 at 7:24am PDT

BUSTED ❌!!! Rasa korang pun tau mamat ni poser lain macam. Konon xde fake dalam collection dia. Supreme pouch @asyraffmazlan ni season ss berapa? Mana wujud lah bro🙈❌💯🤦🏻♂🤪 slide photo utk check. Yang wujud fake je🤣😂🤷🏻♂

A post shared by  Streetwear Busted Malaysia (@streetwearbustamy) on Jul 24, 2018 at 10:15pm PDT

Gaya #juaraOOTDgucci hanya mampu post je brg gucci. 20 kali dtg gucci store, 1-2kali je beli😂🤣😭

A post shared by  Streetwear Busted Malaysia (@streetwearbustamy) on Jul 22, 2018 at 10:55pm PDT

BUSTED❌! Fake Nike x Off white sock dart? Never existed for this off white sneaker! Dengar cite mamat ni kaya gila babi..ducati mampu you ols, kasut off white yg btul 2-3K tak mampu? Shame on you @man_sixpointtwo 🤦🏻♂🙈😂🤣

A post shared by  Streetwear Busted Malaysia (@streetwearbustamy) on Jul 24, 2018 at 4:17am PDT

Busted! Caught @aimantino wearing fake Supreme hat🤦🏻♂💯😊💯❌

A post shared by  Streetwear Busted Malaysia (@streetwearbustamy) on Jul 23, 2018 at 8:50pm PDT

Laman Streetwear Busta bukan sekadar membongkar barangan ciplak yang dipakai selebriti tetapi turut memberi pendedahan artis mana yang menyarungkan pakaian atau kasut yang original. Jadi pendedahan Streetwear Busta ini tidak berat sebelah.

Bravo @asad.motawh ! Legit check passed ✅💯

A post shared by  Streetwear Busted Malaysia (@streetwearbustamy) on Jul 23, 2018 at 4:42am PDT

Verified authentic Gucci pouch sling bag💯✅ @littlemisskhan

A post shared by  Streetwear Busted Malaysia (@streetwearbustamy) on Jul 23, 2018 at 4:40am PDT

I do a favor to check this love bird couple. Theyre wearing legit Gucci Rhyton✅👏🏻❤ @nabila.razali @haelhusaini

A post shared by  Streetwear Busted Malaysia (@streetwearbustamy) on Jul 23, 2018 at 1:20am PDT

LEGIT 100% Authentic!✅💯 you go girl @sharifah_sakinah will both yeezy verified authentic✅💯💐

A post shared by  Streetwear Busted Malaysia (@streetwearbustamy) on Jul 24, 2018 at 9:59am PDT

Jadi selepas ini, Instafamous dan selebriti perlulah lebih berhati-hati kerana ada mata yang memerhati. Jika pemuzik atau orang seni tidak suka karya mereka diciplak atau dikongsi secara haram, begitu juga jenama-jenama ini.

Buat peminat selebriti tempatan dan Instafamous, sekarang anda boleh tahu sama ada selebriti pujaan anda support barangan yang original atau pun tidak. Pastikan ori, baru beli.


Instagram Kini Membenarkan Anda Untuk Menambah Sticker Pada Mesej Peribadi

Semakin hari semakin banyak perubahan yang dibawakan oleh Instagram untuk menepati cita rasa dan kehendak pengguna demi memastikan platform ini sentiasa menjadi pilihan pengguna. Terbaharu Instagram menambah ciri baharu untuk mesej peribadi.

Instagram kini membawa ciri yang digunakan dari InstaStories ke dalam balasan mesej peribadi. Pengguna boleh menggunakan stiker poll dan soalan untuk membalas mesej yang dihantar oleh pengguna lain.

Difahamkan, ciri ini akan digunakan oleh pengguna mengikut peringkat. Seperti biasa, pastikan Instagram dalam peranti anda sudah dikemaskini dengan tetapan terbaharu dari PlayStore untuk pengguna Andriod dan AppStore untuk pengguna iOS.


Instagram Kini Membenarkan Pengguna ‘Regram Post’ Ke Akaun Yang Lain

Bagi pengguna Instagram, anda kini boleh menikmati ciri terbaharu yang diperkenalkan oleh Instagram bagi memudahkan anda yang memiliki pelbagai akaun Instagram. Regram merupakan ciri terbaharu yang membolehkan anda untuk berkongsi gambar yang ingin dimuat naik ke akaun anda yang lain pada masa yang sama.

Akan tetapi, ciri ini hanya tersedia kepada mereka yang menggunakan iOS dan tidak tersedia kepada pengguna android. Pastinya ciri terbaharu ini akan memberikan satu pengalaman yang lebih baik kepada mereka yang memiliki pelbagai akaun Instagram.

#RealDeal. Nak dapatkan handphone power 8GB RAM + 128GB Storage? Jom tonton video ini.


Instagram Lancar IGTV Untuk Muat Naik Video Berdurasi Sejam

Instagram telah melancarkan satu platform flagship sosial media tersebut yang hanya memaparkan video dengan durasi panjang iaitu selama hampir satu jam. Aplikasi tersebut sudah tersedia untuk dimuat turun di peranti iOS dan Android.

Anda boleh log masuk IGTV menggunakan akaun Instagram sedia ada milik anda. Setertusnya anda akan dibawa terus kepada stories terkini milik akaun yang anda ikuti di akaun Instagram anda. IGTV membolehkan anda menonton video berdurasi panjang dengan paparan menegak seperti Insta Stories.

Menurut kenyataan Ketua Pegawai Eksekutif Instagram, Kevin Systrom IGTV direka khas untuk pengguna menonton dan memuat naik pelbagai jenis video. Tambahnya lagi pihaknya merancang untuk membenarkan pengguna untuk memuat naik video tanpa had durasi video pada masa hadapan.


Instagram Membolehkan Anda Memuat Turun Segala Data Yang Pernah Dikongsikan

Sejak Facebook dilanda kontroversi ‘Cambridge Analytica’, syarikat ini nampaknya lebih berhati-hati dengan privasi pengguna.

Pada hari ini, Instagram selaku syarikat induk dibawah Facebook telah memilih untuk berkongsi segala data yang dikongsikan pengguna secara bersama. Dalam erti kata lain anda berpeluang memuat naik segala gambar, komen, info mengenai profil secara menyeluruh.

Penawaran perkongsian ini membolehkan para pengguna menyimpan segala data untuk mengelakkan daripada kejadian yang tidak diingini melibatkan pihak Instagram dan juga pengguna.

Buat anda yang mahu mendapatkan dana yang pernah dikongsikan melalui laman Instagram, anda boleh klik di sini untuk ke laman Instagram. Permohonan mendapatkan data ini bakal diproses bakal dihantar kepada anda melalui emel dalam jangka masa 48 jam.


Instagram Memperkenalkan Versi ‘Lite’ Untuk Telefon Pintar Versi Lama

Instagram pada hari ini telah melancarkan aplikasi terbaru mereka iaitu Instagram Lite khas untuk telefon pintar yang mempunyai memori kecil dan telefon pintar yang lama. Dengan saiz 32MB aplikasi ini dilihat lebih mudah untuk dimuat turun oleh semua pengguna dan ia juga tidak menggunakan internet yang laju untuk melihat gambar-gambar di Instagram.

Walau bagaimanapun anda pengguna Instagram versi Lite mereka tidak membenarkan anda berkongsi video dan fungsi direct message tiada untuk mengurangkan saiz alpikasi ini.

Buat masa sekarang anda hanya boleh menonton video, melihat gambar dan muat naik di stories. Anda boleh muat turun Instagram Lite di Google Play.


Instagram Mengeluarkan Fungsi ‘Potrait Mode’ Untuk Kegunaan Instagram Stories

Sekiranya anda mengikuti perkembangan teknologi smartphone, pastinya anda cukup tahu dimana kebanyakan smartphone keluaran kini disertakan dengan dwi-kamera untuk memberi efek bokeh. Efek yang mula hadir pada bahagian belakang kamera kini turut disertakan dibahagian hadapan kamera.

Dalam pada itu, fungsi bokeh ini kebanyakannya disertakan pada smartphone flagship dan mid-range. Dalam usaha untuk memberikan peluang buat semua smartphone menggunakan efek ini, Instagram telah mengeluarkan fungsi Focus Portrait Mode khusus untuk penggunaan Instagram Stories.

Aplikasi ini akan memfokuskan pada bahagian wajah serta mengkaburkan bahagian yang lain dalam memberikan efek seakan diambil menggunakan kamera DSLR. Buat anda yang berminat, anda boleh cuba selfie menggunakan fungsi ini di laman Instagram Stories untuk melihat perbezaannya.


Instagram Mula Memperkenalkan Fungsi Pesanan Suara Melalui Mesej

Menyampaikan pesanan melalui Instagram kini menjadi lebih mudah selepas ciri terbaharu dihadirkan dalam kemas kini terbaharu aplikasi tersebut. Pengguna akan mendapat peringatan untuk mengemas kini aplikasi secara berperingkat dalam masa terdekat.

Penghantaran mesej suara ini boleh digunakan dalam Instagram Direct. Ciri terbaharu ini sama sahaja seperti penggunaan mesej suara di aplikasi media sosial dan perhubungan yang lain. Pengguna hanya perlu menekan pada ikon mikrofon pada sudut kanan di ruang chat.

Pesanan suara yang dihantar dan diterima tidak akan hilang dalam masa 24 jam seperti InstaStory tetapi akan kekal sehingga dihapus sama seperti ciri pesanan suara yang digunakan di WhatsApp. Seperti biasa, pengguna disarankan untuk menyemak kemas kini aplikasi terlebih dahulu.


Instagram Mula Mengeluarkan Notifikasi Sekiranya Anda ‘Screenshot’ Stories

Mula diumumkan sebagai ura-ura, nampaknya kemaskini yang kurang digemari para stalker ini bakal mula ditawarkan buat semua pengguna.

Melalui kemaskini terbaru, pengguna nampaknya perlu lebih berhati-hati ketika melayari Instagram Stories kerana sebarang screenshot yang diambil bakal diketahui pemilik akaun. Alangkah malunya sekiranya pemilik atau crush anda mengetahui mengenai ‘aktiviti’ yang dilakukan anda.

Difahamkan langkah yang dibuat Instagram ini bertujuan bagi menjaga privasi pengguna serta mengelakkan daripada perkongsian pemilik akaun diceroboh. Berikut merupakan contoh notifikasi yang bakal hadir sekiranya terdapat individu yang screenshot Instagram Stories anda.

Buat anda yang belum mendapat kemaskini terbaru daripada Instagram ini, mungkin anda perlu menunggu seketika sebelum ‘fungsi’ terbaru ini ditawarkan secara menyeluruh buat semua pengguna.

Sebelum itu, kami ingin menasihatkan anda untuk berhati-hati dan memesan kepada rakan anda yang sering screenshot Instagram Stories agar ‘aktiviti’ mereka tidak diketahui pemilik akaun.


5 Lokasi ‘Hidden Gem’ Di Pulau Jeju Yang Ramai Tidak Tahu

Korea merupakan satu destinasi pelancongan yang menjadi tumpuan ramai orang kerana memiliki kecantikannya tersendiri. Malah, bagi mereka yang mengikuti drama Korea pasti teringin ke lokasi-lokasi penggambaran yang pernah ditonjolkan dalam sesuatu drama itu.

Selain daripada Seoul, anda harus berkunjung ke Pulau Jeju kerana suasana di sini berbeza dengan keadaan di Seoul. Bukan hanya tenang tetapi anda akan berasa lebih dekat dengan alam semulajadi.

Tidak dapat disembunyikan rasa gembira dan teruja apabila kami berpeluang ke Pulau Jeju dua minggu yang lalu. Terima kasih Jeju Tourism Organization kerana menjemput Team Vocket berkunjung ke Pulau Jeju.

Kami telah berkunjung ke Pulau Jeju selama seminggu dan terdapat pelbagai tempat yang telah kami lawati. Akan tetapi, kami akan kongsikan kepada anda 5 destinasi yang anda wajib pergi jika ke Pulau Jeju.

If you travel to Jeju, here is the place that you must visit. The sunset is so beautiful when you see it from the peak. Worth to climb the hills. Where is it? Saebyeol Oreum is the place. ❤ #visitjeju #jejufullofwonders #korea #SaebyeolOreum #travel #nature #autumn

A post shared by  Nur Syamimi Binti M.Yuzi (@mimieyuzi) on Oct 20, 2019 at 6:34am PDT

Kami cukup tergamam dengan keindahan yang ada di sini apabila sampai di puncak bukit. Mungkin sedikit penat untuk mendaki bukit, tetapi pendakian bukanlah sesuatu yang sia-sia. Jika anda tidak biasa melakukan aktiviti lasak, jangan risau kerana jalan yang disediakan tidaklah sukar.

Anda akan dihadiahkan dengan pemandangan matahari turun yang bagi kami cukup indah. Malah, kawasan tersebut yang dipenuhi dengan ‘silver grass’ membolehkan anda bergambar untuk dikongsikan di media sosial.

Sebenarnya, terdapat satu festival yang sering dilakukan di sini pada setiap musim bunga iaitu Jeju Fire Festival.

Travel to Jeju will not be same anymore. If you come to Jeju and want to experiences something different, you must visit Olle Trail. There are about 26 Olle Courses and every single trail will amaze you with the beautiful scenery. Not only you will collecting memories with stamp trail passport at each check point but you will see the beauty of Jeju Island. #visitjeju #jejufullofwonders #korea #travel #nature #autumn #OlleTrail

A post shared by  Nur Syamimi Binti M.Yuzi (@mimieyuzi) on Oct 21, 2019 at 2:30am PDT

Jika berkunjung ke Jeju tetapi tidak pergi Olle Trail, anda memang rugi. Untuk pengetahuan anda, terdapat 26 stesen di sekitar Jeju. Setiap trail memiliki keistimewaan tersendiri dan anda akan dapat lihat keindahan Pulau Jeju seperti masyarakat setempat.

Berjalan-jalan di kawasan tepi pantai dan kawasan perumahan masyarakat setempat, memanjat bukit, dan juga dapat mengetahui sejarah serta cerita rakyat yang tidak ramai orang tahu. Lebih menarik lagi apabila anda boleh stamp pasport Olle Trail sebagai bukti anda berjaya habiskan setiap courses.

Akan tetapi, disebabkan kami kesuntukan masa, kami hanya berjaya pergi ke beberapa courses sahaja dan untuk menghabiskan kesemua courses mengambil masa selama sebulan.

The right person will come at the right moment. Nice place to hangout and the drinks really delicious 😊❤ #visitjeju #jejufullofwonders #korea

A post shared by  Nur Syamimi Binti M.Yuzi (@mimieyuzi) on Oct 25, 2019 at 3:55am PDT

Di sini, bukan sahaja anda dapat berjalan-jalan di tepi pantai tetapi anda juga dapat membuat beberapa aktiviti yang anda boleh jadikan kenangan. Kami telah ke Sumbi Island Cafe yang terletak berhadapan Pantai Woljeongri.

Menariknya, bukan sahaja anda boleh nikmati kopi dan minuman lain yang menyegarkan, anda juga boleh membuat sendiri lilin aromaterapi mengikut kreativiti sendiri. Selain itu, anda juga boleh membuat gelang tangan sebagai cenderamata.

Boleh dikatakan anda dapat mencipta memori bersama yang tersayang di sini sambil melihat pemandangan yang indah. Terdapat juga pelbagai souvenir yang dijual di sini.

I love to be here. Nice views, vibes and coffee. Recommended place to hangout or dating. But you only can come in if you buy coffee, if not you cannot enter! #visitjeju #jeju #jejufullofwonders #Bomnal #cafe #coffee

A post shared by  Nur Syamimi Binti M.Yuzi (@mimieyuzi) on Oct 23, 2019 at 3:12am PDT

Jika anda ingin bersantai-santai sambil menikmati minuman yang memukau dan chill out bersama rakan-rakan anda, sini adalah tempatnya. Bukan sahaja dekorasi cantik, tetapi anda juga akan dihadiahkan dengan pemandangan cukup menenangkan minda anda.

Bagi anda yang gemar bergambar, sini adalah tempat paling sesuai untuk anda. Setiap sudut di Bomnal Cafe ini sangat ‘Instagrammable’. Setelah puas bergambar dan menikmati minuman anda, anda boleh berjalan sekitar jalan Handam Coastal di sana.

Boleh dikatakan ‘syurga cafe’ kerana terdapat banyak cafe hipster di sana. Nak lagi ‘rare’ anda boleh mendayung sampan di tepi laut.

Discover cute dolphin here! You will not regret it since you will be entertain by them. After that, you can go fishing like local people. Interesting experiences 😊❤ #visitjeju #jejufullofwonders #jeju #korea #dolphin #sea #fishing #autumn #niceview

A post shared by  Nur Syamimi Binti M.Yuzi (@mimieyuzi) on Oct 22, 2019 at 1:56am PDT

Instead of lihat dolphin dalam akuarium, kita dapat lihat dolphin berenang dengan bebas di sini dan seperti menari sambut kita datang. Anda akan teruja kerana anda akan berada di tengah laut dan melihat dolphin di tepi anda.

Jika bernasib baik, anda akan dapat berswafoto bersama mereka. Selepas melihat dolphin, anda juga boleh cuba memancing ikan di situ seperti orang tempatan.

Malah, anda juga boleh berborak dengan mereka yang setiap hari memancing di sana. Bagi kami, pengalaman bersama dolphin adalah satu pengalaman yang cukup berharga kerana sukar untuk diperoleh di tempat lain.

Apa yang kami boleh katakan sepanjang berada di Pulau Jeju, ia merupakan satu pengalaman yang cukup indah dan memori yang tidak akan kami lupakan sampai bila-bila. Jika anda belum pernah berpeluang ke Pulau Jeju, anda haruslah datang walaupun sekali seumur hidup. Percayalah anda akan terus jatuh cinta dengan Pulau Jeju.

Bagi kami, tempat-tempat yang kami listkan ini bukanlah destinasi tumpuan pelancong tetapi anda akan dapat sesuatu memori yang bernilai. Jeju merupakan destinasi pilihan untuk anda berbulan madu, dan bersuka ria bersama keluarga dan juga rakan-rakan.

Sebelum anda ke Jeju, anda mungkin boleh muat turun aplikasi Visit Jeju untuk ketahui lebih lagi maklumat seperti festival-festival akan datang, tempat makan dan pelbagai lagi.

Selain Jeju, destinasi manakah anda ingin kami tuliskan? Jangan lupa berikan pandangan anda pada ruangan komen.

Ingin tahu tempat menarik lain di Jeju? Klik pautan di bawah untuk ketahui lebih lanjut.

7 Tarikan Menarik Yang Buatkan Anda Tidak Jemu Dengan Pulau Jeju

Lelaki Ini Dedah Tip Mudah Lepasi Imigresen Korea Selatan

6 Sebab Kenapa Pulau Jeju Patut Ada Dalam Senarai Percutian Anda


Instagram Perkenal ‘Filter’ Khas Sempena Bulan Ramadan

Bersempena dengan kedatangan bulan mulia Ramadan, Instagram tidak ketinggalan dalam memberikan pembaharuan. Terkini menerusi kemaskini terbaharu, pengguna akan menerima filter Ramadan terbaharu untuk Insta Stories yang dikenali sebagai ‘Lantern’.

Filter ini merupakan filter Ramadan pertama yang diperkenalkan oleh Instagram semenjak pertama kali beroperasi. Menurut kenyataan pihak Instagram sendiri, mereka mengambil inisiatif untuk menyediakan filter khas ini memandangkan kadar pertumbuhan post mengenai Ramadan menunjukkan peningkatan saban tahun dari tahun lepas hingga kini.

Insta Stories anda pastinya lebih bergaya dengan penggunaan filter  khas sempena bulan Ramadan ini.